Ada Tabiat Suka Gigit Kuku? Cuba Hentikannya Dengan 4 Cara Ini!

Tidak dinafikan, ramai kanak-kanak gemar menggigit kuku mereka. Namun, tabiat gigit kuku ini bukan hanya berlaku dalam kalangan kanak-kanak sahaja, tetapi juga orang dewasa.

Jika anda adalah salah seorang yang gemar menggigit kuku, anda perlu tahu keburukan perbuatan ini.

Apakah punca yang menyebabkan seseorang itu gemar gigit kuku?

Tabiat gigit kuku sering bermula ketika zaman kanak-kanak dan akan berterusan sehingga ke alam dewasa.

Walau bagaimanapun, tidak begitu jelas mengapa seseorang itu gemar menggigit kuku. Namun, apabila ia sudah menjadi satu tabiat, maka agak sukar untuk meninggalkannya.

Beberapa faktor mungkin boleh menyebabkan seseorang itu gemar menggigit kuku.
 Antaranya ialah:

#1. Tertekan, bosan atau tidak sabar

Apabila amalan menggigit kuku ini sudah mula menjadi satu tabiat, maka ia akan kerap berlaku terutamanya jika anda sedang menunggu sesuatu, berasa tertekan, kebosanan atau ketika menjadi tidak sabar.

Hal ini kerana anda sedang cuba untuk mengawal perasaan yang sedang anda alami.

#2. Memberikan tumpuan

Kadangkala,
ada individu yang menggigit kuku disebabkan kecenderungannya untuk melakukan hal tersebut
 sewaktu mereka sedang memberikan tumpuan yang sepenuhnya.

Anda mungkin tidak begitu perasan sedang gigit kuku anda ketika cuba menyelesaikan sesuatu masalah yang sedang dihadapi.

#3. Stres dan keresahan

Ada juga yang menggigit kuku ketika sedang stres atau mengalami keresahan atau kegelisahan.

Ia adalah sebagai satu cara untuk mendapatkan kelegaan yang bersifat sementara daripada stres dan keresahan yang dialami

#4. Masalah emosi atau psikologi

Amalan menggigit kuku juga boleh dikaitkan dengan beberapa keadaan kesihatan seperti:

Gangguan hiperaktif kekurangan perhatian (ADHD)

Gangguan kemurungan utama

Gangguan kompulsif obsesif (OCD)

Sindrom Tourette

Gangguan keresahan pemisahan

Tidak semua yang memiliki gangguan-gangguan ini akan menggigit kuku mereka, dan mereka yang menggigit kuku tidak semestinya memiliki masalah berkaitan gangguan mental.

Keburukan menggigit kuku yang perlu anda tahu

Gigitan kuku boleh merangkumi daripada menggigit kuku, kutikula, dan tisu di sekitar kuku.

Sebahagian besar mereka yang gemar menggigit kuku tidak akan mengalami sebarang kerosakan jangka panjang, namun tidak bermakna ia tidak boleh berlaku.

Selain kesakitan pada kuku dan kulit di sekitarnya, keburukan menggigit kuku boleh merangkumi:

Kuku yang kelihatan tidak normal

Jangkitan kulat pada plat kuku dan kulit di sekitarnya

Mendapat penyakit disebabkan oleh penyebaran bakteria dan virus daripada jari ke wajah dan mulut anda

Membahayakan gigi
seperti
gigi yang pecah, gigi yang tidak sekata, dan penyerapan semula gigi

Sakit pada sendi gigi

Selain itu, tabiat seperti menelan kuku yang digigit dapat meningkatkan risiko jangkitan pada perut dan usus.

Apa yang boleh dilakukan untuk elak daripada terus gigit kuku?

#1. Kerap potong kuku anda

Kuku yang panjang mungkin agak sukar untuk dielakkan daripada digigit,
 oleh itu adalah lebih baik jika anda memotongnya.

Tetapkan hari dan waktu tertentu setiap minggu untuk trim kuku anda, dan jaga bahagian tepi kuku dan hujung kuku yang tidak rata agar anda tidak ‘tergoda’ untuk menggigitnya.

Pilihan lain adalah dengan mendapatkan perkhidmatan manikur profesional.

Pilih salun dan perkhidmatan manikur berlesen yang mensterilkan alat dengan betul untuk mengelakkan sebarang jangkitan kulat pada kuku.

#2. Tutup jari anda

Anda boleh cuba memakai sarung tangan bagi melindungi jari anda.

Ada sesetengah individu meletakkan pita pelekat, sticker, atau balutan pada jari untuk mengelakkan diri mereka daripada mengigit kuku tanpa disedari.

#3. Kenal pasti dan rawat pemicu anda

Kenal pasti apakah yang menyebabkan anda menggigit jari anda.

Sekiranya anda tahu apakah yang menyebabkan tabiat kerap menggigit jari ini, anda boleh menguruskan faktor tersebut.

#4. Gantikan tabiat gigit kuku dengan perkara lain

Anda boleh menggantikan tabiat tersebut dengan perkara lain yang tidak memudaratkan kuku anda.

Sebagai contoh, anda boleh cuba mengunyah gula-gula getah.

Namun, jangan terlalu kerap mengunyah gula getah kerana ia akan menyebabkan masalah pada gigi dan rahang anda.

Selain itu, sibukkan tangan anda dengan benda-benda lain seperti
fidget spinner
, bola stres atau
slimey
 agar anda tidak sibuk untuk menggigit kuku.

Kesimpulan

Tabiat menggigit kuku jelas memberikan banyak keburukan yang bukan sahaja terhadap kuku anda, malah tubuh anda juga.

Antara keburukan menggigit kuku lain ialah anda berisiko mendapat jangkitan jika kerap menggigit lalu menelan kuku tersebut.

Oleh itu, lakukan langkah-langkah pencegahan seperti yang telah dinyatakan di atas ini.


Pengaruh Negatif Media Sosial Terhadap Pengambilan Makanan Oleh Kanak-kanak

Media sosial mempunyai kedua-dua aspek pro dan kontra, dan umum mengetahui bahawa media sosial lebih banyak memberi kesan yang kurang baik atau negatif sekiranya digunakan mengikut perasaan semata dan tidak dikawal penggunaannya terutamanya dalam kalangan golongan yang memerlukan bimbingan orang dewasa seperti kanak-kanak dan remaja. Kajian baharu oleh
University of Liverpool
 telah menyorot pengaruh negatif yang dibawa oleh media sosial terhadap pengambilan makanan oleh kanak-kanak. Apakah perkaitan dan hubungan diantara sosial media dan pengaruhnya terhadap pengambilan makanan oleh kanak-kanak?

Kajian bertajuk
‘Social Media Influencer Marketing and Children’s Food Intake: A Randomized Trial’
 yang diterbitkan dalam jurnal
Pediatrics
 pada Mac 2019 menyatakan, sokongan daripada selebriti dan pengiklanan di televisyen berkenaan makanan yang tidak sihat meningkatkan pengambilan makanan jenis ini oleh kanak-kanak. Walaubagaimanapun, kanak-kanak lebih terdedah dengan lebih pantas dan jumlah ini meningkat disebabkan oleh faktor pengiklanan melalui cara penyiaran digital seperti penggunaan media sosial. Berdasarkan maklumat daripada Ofcom (pengawalselia komunikasi United Kingdom), jumlah kanak-kanak di United Kingdom yang mempunyai akses kepada media sosial kini lebih tinggi daripada sebelumnya. Sekitar 93% daripada kanak-kanak yang berumur 8 hingga 11 tahun berada diatas talian (online), 77% daripada jumlah kanak-kanak tersebut menggunakan YouTube dan 18% daripada mereka mempunyai akaun sosial media. Bagi kanak-kanak yang berumur 12 hingga 15 tahun pula, 99% daripada mereka berada diatas talian (online), 89% daripada jumlah mereka menggunakan YouTube dan 69% daripada mereka mempunyai akaun media sosial.

Penyelidik utama kajian yang juga calon PhD daripada kumpulan penyelidikan
Appetite and Obesity
,
University of Liverpool
, Anna Coates, menjalankan kajian ini untuk melihat kesan pemasaran media sosial berkenaan makanan ringan (sihat atau tidak sihat) yang digunakan melalui akaun Instagram
vlogger
, keatas pengambilan snek oleh kanak-kanak. Seramai 176 orang kanak-kanak yang berumur diantara 9 hingga 11 tahun, dipisahkan secara rambang kepada tiga kumpulan yang sama banyak dan ditunjukkan paparan muka Instagram
vlogger
yang terkenal (setiap satu mempunyai berjuta pengikut), yang direka secara palsu tetapi kelihatan realistik. Satu kumpulan ditunjukkan dengan gambar-gambar
vlogger
 dengan snek yang tidak sihat. Manakala kumpulan kedua ditunjukkan dengan gambar-gambar
vlogger
dengan snek yang sihat dan kumpulan ketiga dipamerkan dengan gambar-gambar
vlogger
dengan produk bukan makanan. Setelah itu, pengambilan snek oleh peserta (pilihan snek sihat dan tidak sihat) diuukur.

Hasil kajian menunjukkan bahawa kanak-kanak yang didedahkan dengan pemasaran snek yang tidak sihat, meningkatkan pengambilan kilokalori (kcal) secara langsung dengan mengambil lebih banyak jumlah pemakanan berbanding kanak-kanak yang didedahkan dengan snek sihat atau produk bukan makanan. Secara langsung, kajian ini mencadangkan bahawa pemasaran makanan yang tidak sihat melalui paparan Instagram
vlogger
 telah meningkatkan pengambilan tenaga segera kanak-kanak. Hasil kajian turut disokong melalui data sokongan selebriti, yang menunjukkan sokongan makanan yang tidak sihat telah meningkatkan pengambilan makanan yang tidak sihat dalam kalangan kanak-kanak, manakala sokongan makanan sihat mempunyai kesan yang amat sedikit atau langsung tidak berkesan dalam pengambilan makanan sihat.

Menurut Anna Coates lagi, kanak-kanak atau remaja lebih terpengaruh dengan
vlogger
 berbanding selebriti, oleh itu sokongan daripada
vlogger
 lebih berkesan dan exploitatif. Sekatan yang lebih ketat diperlukan dalam pemasaran digital berkenaan makanan yang tidak sihat yang mudah terdedah kepada kanak-kanak, dan
vlogger
 tidak sepatutnya dibenarkan untuk mempromosikan makanan tidak sihat kepada kanak-kanak dan remaja di media sosial. Obesiti dalam kalangan kanak-kanak masih lagi menjadi kebimbangan kesihatan utama diseluruh dunia, dan pemasaran digital berkaitan makanan tidak sihat seperti ini ternyata lebih sukar untuk dikawal.


Usah Risau, Pesakit Talasemia Boleh Kekal Sihat! Ikuti 5 Tip Ini Untuk Kawal Penyakit Anda!

Penyakit thalasemia merupakan satu kondisi yang mempengaruhi pembentukan hemoglobin dalam darah.
Keadaan kekurangan hemoglobin ini boleh menyebabkan pesakit talasemia menghidap anemia dan sukar untuk kekal sihat.

 Ini akan mengakibatkan pesakit rasa penat, lemah dan sesak nafas.

Jika anda ingin tahu lebih lanjut mengenai talasemia, mari ikuti penerangan kami dalam artikel di bawah:

Untuk mendapatkan lebih banyak info berkenaan Gangguan Darah, anda boleh klik
di sini
.

5 Tip untuk kawal penyakit thalasemia

Ada dua jenis talasemia yang anda perlu tahu:

Alpha talasemia: Gen protein alpha globin hilang atau bermutasi

Beta talasemia: Kerosakan pada gen yang mempengaruhi pembuatan protein beta globin.

Pesakit yang mewarisi gen talasemia daripada kedua-dua orang ibu bapa akan
menghidap talasemia major.

Jika pesakit hanya mendapat gen penyakit ini daripada ibu ataupun bapa, talasemia yang dihidapi ialah
talasemia minor.

Disebabkan penyakit ini merupakan penyakit keturunan, sukar untuk anda mengelak daripada menghidap talasemia jika ibu bapa anda juga menghidap penyakit yang sama.

Namun, pesakit talasemia boleh hidup dengan sihat seperti orang lain jika mereka boleh mengurus penyakit mereka dengan baik.

Sebagai contoh, pesakit talasemia boleh mengambil vaksin, makan makanan yang berkhasiat, dan bersenam untuk mengurangkan kesan sampingan yang dialami.

1.
 Penghidap penyakit thalasemia perlu ambil vaksinasi

Vaksinasi merupakan salah satu langkah yang boleh pesakit talasemia ambil untuk mencegah pelbagai jenis jangkitan.

Individu yang menghidap talasemia perlulah mengambil vaksin yang disarankan seperti
vaksin HPV, BCG, hepatitis A, hepatitis B dan lain-lain,
 termasuklah vaksinasi untuk virus demam selesema.

Pesakit talasemia yang mempunyai risiko tinggi untuk beberapa jenis jangkitan perlu melakukan vaksinasi mengikut jadual, lebih-lebih lagi pesakit talasemia yang telah menjalani pembedahan untuk
membuang organ limpa
 (
splenectomy
).

Sebagai contoh, mereka patut mengambil vaksin:

Haemophilus influenzae type b (Hib).

Pneumococcal vaccines.

Meningococcal vaccines.

Penghidap penyakit thalasemia yang telah melakukan
splenectomy
 juga perlu sentiasa membawa antibiotik ke mana sahaja mereka pergi. Antibiotik ini penting jika pesakit perlukan ubat segera jika mengalami demam ataupun gigitan binatang.

Baca juga:

Ini 9 Tanda Anda Menghidap Penyakit Talasemia, No. 3 Paling Ramai Tak Sedar!

Wanita Hamil Ada Talasemia? Ini 4 Risikonya Pada Tubuh Dan Kandungan!

2.

Amalkan diet rendah zat besi

Pesakit talasemia mungkin perlu
amalkan diet kurang zat besi.
 Sebagai contoh, zat besi banyak terkandung dalam makanan seperti daging merah, ikan dan beberapa jenis sayur-sayuran seperti bayam.

Selain itu, elakkan juga makanan yang boleh mengganggu penyerapan zat besi seperti produk tenusu, teh (seperti teh hitam), kopi, dan
produk berasaskan soya.

Mengikut standard penjagaan pesakit talasemia oleh
Children’s Hospital & Research Center, Oakland
:

Pesakit thalasemia yang tidak melakukan transfusi digalakkan untuk mengamalkan pemakanan yang rendah zat besi.

Pesakit yang melakukan transfusi pula tidak perlu mengamalkan diet rendah zat besi. Diet sebegini tidak perlu dan mungkin akan mengurangkan kualiti hidup pesakit.

Oleh itu, individu yang menghidap talasemia perlulah berbincang dengan doktor sama ada mereka perlu kurangkan jumlah zat besi dalam diet harian ataupun tidak. Semua ini bergantung kepada keadaan pesakit talasemia.

3. Pilih makanan kaya dengan kalsium dan vitamin D

Pesakit talasemia digalakkan untuk mengamalkan diet yang
mengandungi kalsium
 dan vitamin D yang mencukupi. Sebagai contoh, pesakit boleh lebihkan makanan seperti susu, keju, dan kubis keriting (
kale
) dalam diet seharian.

Selain itu, pesakit juga boleh memilih makanan yang diperkaya dengan
vitamin D
 seperti susu, salmon dan sardin.

Walau bagaimanapun, sukar untuk penghidap thalasemia mendapat vitamin D yang secukupnya melalui pemakanan. Oleh itu, pesakit talasemia mungkin perlukan suplemen tambahan untuk mendapatkan vitamin D yang mencukupi.

4.

Lakukan senaman untuk cegah penyakit thalasemia

Walaupun individu yang menghidap talasemia sukar untuk melakukan senaman berat, pesakit masih boleh lakukan senaman yang lebih ringan seperti berbasikal, berjoging dan berjalan.

Selain itu, pesakit talasemia yang mengalami masalah sendi pula boleh lakukan
senaman lain seperti yoga
 ataupun berenang.

Tidak ada sebab yang menghalang pesakit talasemia daripada melakukan aktiviti fizikal.

Namun, pesakit yang mempunyai masalah kesihatan lain seperti
sakit jantung
 ataupun
osteoporosis
 perlulah lebih berhati-hati ketika bersenam.

5.

Hubungan sihat kurangkan tekanan perasaan

Semua orang memerlukan hubungan yang sihat tidak kiralah bersama pasangan, ahli keluarga ataupun rakan sekerja.

Penghidap penyakit thalasemia dapat menghadapi kondisi mereka dengan lebih mudah jika dibantu oleh rakan-rakan dan ahli keluarga.

Mereka juga
lebih mudah untuk mengatasi tekanan perasaan
 jika dikelilingi oleh ahli keluarga yang sentiasa menyokong mereka.

Selain itu, pesakit talasemia juga tidak perlu takut untuk menjalankan hubungan romantik.

Walau bagaimanapun, jika anda mempunyai talasemia, pastikan anda berbincang terlebih dahulu bersama pasangan sebelum anda ingin melangkah ke fasa yang seterusnya.

Anda dan pasangan mungkin perlu berjumpa dengan doktor ataupun kaunselor supaya anda faham dan jelas akan risiko yang mungkin akan dihadapi jika anda merancang untuk mempunyai anak.

Penyakit thalasemia bukan halangan

Talasemia merupakan sejenis penyakit yang boleh dikawal jika pesakit ataupun ahli keluarga arif dan berpengetahuan tentang penyakit yang dialami.

Walaupun penyakit thalasemia tidak boleh dirawat, anda boleh mengawal penyakit ini supaya anda boleh menjalani kehidupan yang berkualiti.

Pesakit talasemia perlulah mengikuti pelan rawatan sebaik mungkin.

Lakukan transfusi darah mengikut kekerapan yang dicadangkan oleh doktor.

Selain itu, jangan lupa untuk ambil ubat penyingkiran zat besi (
iron chelation medicine
) ataupun
suplemen asid folik.

Paling penting, pesakit perlulah makan makanan yang sihat dan kekal hidrat.
Basuh tangan dengan kerap
 untuk kurangkan risiko jangkitan.

Jika anda menghadapi apa-apa masalah kesihatan, jangan bertangguh untuk berhubung dengan doktor anda.


Ibu Hamil Alami Tekanan? Hati-hati, Jika Kesihatan Mental Tak Dijaga, Ini RISIKO Pada Janin

Tekanan dialami oleh ibu mengandung bukan sesuatu yang boleh dipandang enteng. Pernah tak terfikir mengenai reaksi janin saat ibu menangis? Jom ketahuinya…

Untuk mendapatkan lebih banyak info tentang Kehamilan, sila dapatkannya
di sini.

Kesejahteraan ibu mengandung

Kehadiran cahaya mata
 pastinya sesuatu yang menggembirakan, namun pada masa yang sama, ia akan mencabar mental dan fizikal anda.

Maka, usah terkejut sekiranya anda akan mengalami perubahan emosi waktu hamil.

Sememangnya normal untuk anda berasa bimbang atau khuatir tentang apa yang akan terjadi
sepanjang tempoh kehamilan
. Ia dialami oleh kebanyakan ibu mengandung.

Selain itu, kehamilan itu sendiri juga boleh menimbulkan tekanan. Ia boleh
berkaitan perubahan hormon dan fizikal
 atau kesan daripada pengalaman mengandung sebelum ini.

Atas sebab-sebab yang dikongsikan di atas, ini bermakna kehamilan juga boleh meningkatkan kemungkinan untuk
seorang wanita hamil
 mengalami
isu berkaitan kesihatan mental.

Jangan terkejut ya, jika tekanan yang dialami boleh memberi kesan kepada reaksi janin saat ibu menangis. Tak percaya? Teruskan pembacaan anda.

Kaitan kesihatan mental dengan reaksi janin saat ibu menangis?

Sebelum persoalan itu terjawab, kita fahami terlebih dahulu mengenai kesihatan mental.

Umumnya, wanita dan lelaki boleh mengalami masalah kesihatan mental semasa kehamilan, disebut sebagai tempoh antenatal, dan juga
selepas kelahiran
 yang dirujuk sebagai jangka waktu selepas bersalin.

Bagi sesetengah individu, kehamilan boleh menyebabkan keadaan seperti:

Depresi

Merupakan kesedihan, perasaan sedih atau mudah marah selama berminggu atau berbulan-bulan pada satu masa.

Sesetengah ibu mengandung mungkin menghidap
kemurungan sebelum hamil.

Namun ada juga yang mengalaminya semasa kehamilan yang disebabkan faktor seperti
tidak bersedia untuk hamil
 atau
berdepan tekanan di tempat kerja
 atau rumah.

Kegelisahan

Perasaan bimbang atau takut terhadap perkara yang mungkin berlaku. Sekiranya anda terlalu risau, banyak perkara yang boleh membuat anda tertekan semasa hamil.

Anda mungkin bimbang sukar menjadi ibu yang baik atau tidak mampu membesarkan bayi.

Gangguan bipolar

Gangguan bipolar ini melibatkan perubahan mood yang melampau
 daripada mania ke kemurungan dan sebaliknya.

Gangguan stres pasca trauma (PTSD)

PTSD melibatkan keadaan apabila individu mengalami episod panik
 yang dirangsang oleh pengalaman lalu.

Serangan panik

Berkaitan tindak balas fizikal secara tiba-tiba dan sengit.
 Disertai dengan perasaan takut yang tidak dapat dijelaskan.

Gangguan obsesif-kompulsif

Sejenis
gangguan kegelisahan yang tidak boleh dikawal
, obses pada pemikiran dan perilaku.

Gangguan pemakanan

Melibatkan keadaan seperti bulimia atau anoreksia nervosa.

Terdapat faktor-faktor tertentu yang membuatkan ibu mengandung lebih terdedah kepada risiko untuk mengembangkan masalah kesihatan mental seperti kemurungan dan kegelisahan.

Ini termasuklah:

Sejarah kesihatan berkaitan kesihatan mental

Berasakan diri tidak mendapat sokongan yang mencukupi

Melalui masa yang sukar seperti berkaitan perhubungan

Sejarah silam berkaitan trauma atau penderaan

Masalah dengan alkohol atau dadah

Apabila tekanan berlebihan dialami ibu mengandung, sudah tentu ia akan memberi kesan kepada kandungannya.

Tetapi apakah kesannya? Dan bagaimana pula dengan reaksi janin saat ibu menangis?

Baca juga:

Tekanan vs reaksi janin saat ibu menangis

Apabila mengalami tekanan, cara paling mudah untuk melepaskannya adalah dengan menangis.

Namun begitu, kesan ibu mengandung menangis semasa trimester kedua atau pada bila-bila masa ketika kehamilan boleh memberi impak kepada bayi dalam kandungan.

Berikut adalah beberapa kategori yang menggambarkan betapa menangis semasa mengandung tidak baik untuk bayi:

1. Sekiranya anda ibu yang tertekan…

Tekanan yang dialami sekali-sekala tidak akan membahayakan bayi anda.

Walau bagaimanapun, jika anda mengalami kegelisahan dan tekanan kronik, ia boleh menyebabkan tubuh anda menghasilkan kortisol, hormon stres.

Hormon ini boleh disalurkan kepada
bayi anda melalui plasenta.

Sekiranya bayi anda selalu terdedah kepada hormon ini semasa dalam kandungan, kemungkinan anda akan lahir dengan
bayi yang cemas dan kolik
.

2. Sekiranya anda ibu yang kemurungan…

Dianggarkan lebih 10% wanita hamil mengalami kemurungan, ia ternyata tidak baik untuk anak dalam kandungan kerana boleh memberi kesan buruk kepadanya di kemudian hari.

Anak yang dilahirkan ibu dengan masalah kesihatan mental kemurungan secara klinikal cenderung untuk turut berdepan situasi yang sama selain mengalami kemunduran emosi.

Reaksi janin saat ibu menangis #3. Sekiranya anda yang tidak bersedia untuk hamil…

Andainya anda tidak senang dengan kehamilan, malah membenci anak yang dikandung kerana menyusahkan secara fizikal dan mental, kemungkinan besar ia akan memburukkan lagi keadaan kesihatan mental anda.

Kesannya kepada bayi adalah mereka cenderung mengalami masalah emosi sejak kecil.

4. Sekiranya anda ibu yang sering mengalami hari yang tidak menggembirakan…

Ada hari tertentu ibu hamil akan mengalami tekanan.

Ini kerana dengan segala perubahan yang berlaku secara fizikal dan mental, pastinya tidak masuk akal untuk mengharapkan anda gembira dan kebal daripada kesakitan serta ketidakselesaan sepanjang kehamilan.

Umumnya, tekanan dan kemurungan sekali-sekala tidak akan memberi kesan kepada pertumbuhan dan perkembangan bayi anda.

Kesimpulan

Menjaga kesihatan mental dan kesejahteraan diri ketika hamil adalah sama pentingnya seperti penjagaan fizikal.

Sekiranya anda sihat secara mental, anda akan berada dalam kedudukan terbaik untuk menguruskan cabaran kehamilan dan kehidupan dengan bayi.


Elakkan Lemak Trans

Ramai saintis yang percaya lemak trans adalah jenis lemak yang terburuk. Lemak trans — juga dikenali sebagai asid lemak-trans akan meningkatkan kolesterol jahat anda (LDL) dan merendahkan kolesterol baik (HDL). Tahap kolesterol LDL yang tinggi dengan tahap kolesterol HDL yang rendah akan meningkatkan risiko anda mendapat penyakit jantung, iaitu salah satu penyebab utama kematian, baru-baru ini.

Apa itu lemak trans?

Sesetengah produk tenusu dan daging mungkin mengandungi amaun kecil lemak trans semula jadi. Walau bagaimanapun, kebanyakan lemak trans dibuat melalui proses industri dengan menambahkan hidrogen ke dalam minyak sayuran, menyebabkan minyak mungkin memejal pada suhu bilik. Minyak separa berhidrogen ini kurang berkemungkinan untuk merosot, di mana inilah sebabnya mengapa makanan yang dibuat dengan cara ini mempunyai tarikh luput yang panjang. Kebanyakan restoran juga menggunakan minyak sayuran berhidrogen untuk menggoreng makanan supaya mereka tidak perlu kerap menukar makanan.

Di mana anda boleh mendapat lemak trans?

Makanan yang dibakar

Kebanyakan kek, biskut, kerak pai dan keropok yang anda makan mengandungi minyak sayuran separa berhidrogen. Sumber lain lemak trans ialah aising siap.

Snek

Kerepek ubi kentang, jagung dan tortilla selalunya penuh dengan lemak trans. Dan bertih jagung adalah makanan sihat jika ia tidak dimasak atau diperisakan dengan lemak trans.

Makanan bergoreng

Sebarang makanan bergoreng dengan minyak separa berhidrogen mengandungi lemak trans.

Baca label

Salah satu cara terbaik untuk mengelakkan lemak trans adalah dengan memeriksa label apabila anda membeli makanan. Juga, periksa minyak sayuran separa berhidrogen, yang merupakan indikator lemak trans dalam makanan anda.

Pastikan pengambilan lemak trans anda rendah

Lemak trans, terutamanya yang dikilangkan dengan mengandungi minyak sayuran separa berhidrogen, adalah tidak mengandungi manfaat untuk kesihatan, yang disokong oleh sains. Jabatan Pertanian menasihatkan orang ramai untuk makan lemak trans sekurang yang mungkin. Pentadbiran Makanan dan Dadah (FDA) tidak lagi mengiktiraf minyak sayuran separa berhidrogen sebagai selamat. Penglibatannya dalam persediaan makanan sepatutnya diharamkan untuk beberapa tahun akan datang.

Bagi memastikan anda selamat, anda perlu berjaga-jaga dengan kesan berbahaya lemak trans dan pelbagai jenis lemak lain. Pengganti lemak trans iaitu lemak tepu, juga boleh menaikkan kolesterol LDL anda. Justeru, diet yang sihat perlu mengandungi kurang daripada 35% lemak, dan terutamanya kurang daripada 10% lemak tepu.


Si Manja Kerap Bangun Malam? Apa Kata Mommy Cuba Tip Ini, Sungguh BERKESAN!

Pening kepala sebab bayi susah tidur? Bertenang, Hello Doktor ada panduan mengenai waktu tidur bayi 1 bulan yang boleh ibu ayah cuba, pasti berkesan!

Untuk mendapatkan lebih banyak info tentang Keibubapaan, sila dapatkannya
di sini.

Bayi susah tidur?

Melihat si manja tidur dengan lena, pastinya mengundang rasa tenang di jiwa. Nampak comel sahaja.

Pun begitu, di sebalik kecomelan tersebut, wujud cabaran bagi ibu ayah apabila terpaksa mencuba pelbagai cara apabila bayi susah tidur.

Lebih-lebih lagi apabila
si kecil yang baru lahir
 kerap berjaga pada tengah malam dan sukar untuk kembali melelapkan mata.

Sememangnya tidurkan bayi bukanlah mudah, namun ia boleh diatasi jika anda memahami tentang waktu tidur bayi 1 bulan.

Waktu tidur bayi 1 bulan: Memahami keperluan mereka

Dalam tempoh 2 bulan pertama, keperluan pemakanan bayi adalah melebihi kemahuan untuk tidur.

Si kecil mungkin menyusu badan
 hampir setiap 2 jam sekali, tetapi ia sedikit berkurang bagi
penyusuan susu formula.

Berapa jam waktu tidur bayi 1 bulan?
 Bagi aspek keperluan tidur pula, si manja memerlukan tidur antara 10 hingga 18 jam sehari. Mungkin untuk 3 hingga 4 jam bagi satu sesi melelapkan mata.

Seperkara yang perlu anda fahami, bayi tidak mengetahui perbezaan antara siang dan malam. Oleh itu, mereka
akan tidur
 tanpa menghiraukan masa.

Jadi terdapat kemungkinan waktu berjaga si manja adalah antara pukul 1 pagi hingga 5 pagi.

Menjelang usia 3 hingga 6 bulan, kebanyakan bayi dapat tidur panjang sehingga 6 jam secara terus.

Kedengaran mudah, bukan? Namun jangan terkejut jika si manja mungkin mengubah rutin tidur mereka apabila menjengah ke usia 6 hingga 9 bulan nanti.

Tetapkan rutin jika bayi susah tidur

Untuk memudahkan waktu tidur bayi 1 bulan, anda disarankan untuk menetapkan rutin yang konsisten.

Sesetengah ibu bapa memulakan rutin tidur bayi pada seawal usia 6 hingga 8 minggu.

Rutin ini boleh melibatkan gabungan aktiviti tidur, seperti:

Pastikan bayi mendapat banyak cahaya dan rangsangan pada waktu siang

Sebaiknya, lakukan aktiviti tetap dan sama mengikut
urutan pada setiap malam

Intensiti bagi setiap aktiviti perlu mengikut draf menurun, terutamanya apabila menghampiri waktu malam. Anda pasti tidak mahu si manja terlebih aktif apabila hendak tidur. Ia sudah tentu akan membuatkan
bayi susah tidur

Anda juga boleh menyediakan mandian hangat sebelum tidur. Ini kerana ia boleh bantu memberikan ketenangan buat mereka

Pastikan keadaan waktu malam dalam bilik tidur adalah konsisten. Ini kerana sekiranya bayi terjaga pada tengah malam, mereka akan mendapati keadaan bilik sama seperti sebelum tidur, jadi ia dapat mengurangkan rasa terkejut si manja nanti

Baca juga:

Tempat tidur bayi

Bermula ketika bayi menginjak usia 6 hingga 12 minggu, anda digalakkan untuk menenangkan si manja sehingga mereka mengantuk.

Sebaik sahaja mereka kelihatan mengantuk, letakkan anak di atas tilam dan biarkan dia tertidur dengan sendiri.

Elakkan daripada menunggu sehingga mereka tidur semasa dalam dukungan anda.

Jika tidak ia boleh menjadi satu tabiat biasa yang sukar diubah dan boleh menyebabkan bayi susah tidur.

Cara ini dapat mengajar anak untuk menenangkan diri sebelum tidur tanpa perlu
menggunakan buaian
 atau mendukung mereka sekiranya terjaga di malam hari.

Risiko SIDS pada waktu tidur bayi 1 bulan

Melelapkan mata bukanlah aktiviti berbahaya namun bagi si manja, mereka terdedah kepada
risiko sindrom kematian bayi mengejut (SIDS).

Perkara berikut boleh dilakukan untuk mengurangkan risiko tersebut:

Sentiasa meletakkan bayi tidur secara menelentang

Tempat duduk kereta atau carrier
 tidak sesuai dijadikan tempat tidur rutin

Sekiranya bayi tertidur dalam kereta sorong atau buaian, alihkan mereka dan baringkan di permukaan rata

Bayi sepatutnya tidur sebilik dengan anda, namun bukan atas katil yang sama

Jauhkan sebarang objek lembut seperti bantal, selimut dan anak patung daripada
 tempat tidur
anak

Jangan bergantung sepenuhnya kepada peranti pencegahan SIDS. Ia tidak terbukti dapat mengurangkan risiko sindrom kematian bayi mengejut

Jangan selimut atau menutup kepala bayi

Jangan merokok

Sekiranya anda keletihan,
jangan menyusukan bayi di atas kerusi atau sofa
. Ia dapat mengurangkan risiko bayi terjatuh sekiranya anda terlelap

Patut atau tidak membiarkan si manja menangis?

Jika si manja terjaga dan menangis pada tengah malam, ada pakar penjagaan kanak-kanak mengesyorkan untuk mencuba pendekatan penyelesaian responsif  yang dipanggil sebagai kaedah Ferber.

Namun, kaedah ini
TIDAK
 digalakkan bagi bayi di bawah usia 6 bulan.

Kaedah ini melibatkan:

Jika
bayi menangis
, biarkan untuk tempoh beberapa minit sebelum masuk ke dalam bilik dan memujuk mereka. Ini dapat memberikan ruang untuk si manja menenangkan diri

Ketika menenangkan anak, elakkan
daripada mendukung
 dan jangan terlalu lama berada di dalam bilik

Sekiranya mereka terus menangis atau kembali menangis, tunggu sebentar sebelum masuk ke bilik anda

Jika si manja kelihatan tertekan,
beri pelukan
 kepada mereka sebelum meletakkan kembali ke tempat tidur.

Pentingnya waktu tidur bayi 1 bulan

Sekiranya anda bimbangkan keadaan bayi susah tidur, ada strategi yang boleh anda gunakan untuk mengubahnya.

Jika cara yang dicadangkan di atas tidak membantu, mungkin anda perlu mendapatkan bantuan profesional.


Najis Warna Hitam? Betul Ke Ni Sebab Tertelan Darah Yang Terkeluar Dari Hidung?

Bayangkan pada satu hari, anda mengeluarkan
najis warna coklat gelap
 atau najis warna hitam. Tentu sahaja ia membimbangkan bukan? Pun begitu, benarkah jika ia berkaitan dengan hidung berdarah?

Untuk mendapatkan lebih banyak info tentang Sistem Penghadaman, sila dapatkannya
di sini.

Fahami dahulu kondisi hidung berdarah

Hidung berdarah yang juga dikenali
 sebagai epistaksis adalah sesuatu yang sering berlaku.

Ia biasanya berpunca daripada salur darah kecil yang pecah sama ada di bahagian hadapan atau belakang hidung.

Salur darah ini agak mudah pecah atau rapuh dan menyebabkan pendarahan kecil.
Pendarahan hidung ini kerap berlaku
 dalam kalangan kanak-kanak yang berumur antara dua hingga 10 tahun.

Selain itu, ia juga kerap berlaku dalam kalangan warga emas yang berumur antara 50 hingga 80 tahun.

Kebanyakan daripada pendarahan yang berlaku ini bukanlah pendarahan yang serius dan biasanya boleh dirawat di rumah.

Namun, bagi jenis
 pendarahan hidung yang lebih serius
, anda perlu terus ke hospital untuk mendapatkan rawatan.

Ini kerana rawatan di rumah tidak begitu berkesan untuk menghentikan pendarahan tersebut.

Jenis pendarahan hidung yang boleh berlaku

Terdapat dua jenis pendarahan hidung
 yang boleh berlaku iaitu epistaksis anterior dan epistaksis posterior.
Epistaksis anterior adalah pendarahan yang berpunca daripada bahagian hadapan hidung.

Apabila salur darah di bahagian ini pecah, ia akan menyebabkan darah keluar menitik daripada lubang hidung anda.

Epistkasis posterior pula merujuk kepada pendarahan hidung yang berlaku di bahagian belakang hidung.

Ia juga mungkin akan menyebabkan
darah keluar daripada lubang hidung
 tetapi ia juga mungkin tidak menyebabkan pendarahan secara jelas atau tiada darah yang keluar.

Epistaksis posterior ini adalah lebih serius dan boleh menyebabkan seseorang itu mengalami anemia dan tinja warna hitam.

Bagaimana untuk rawat hidung berdarah?

Bagi
pendarahan kecil yang tidak serius
, anda perlu menekan kedua-dua lubang hidung anda untuk menghentikan pendarahan.

Sekiranya anda berada dalam posisi berdiri atau duduk, condongkan sedikit kepala anda ke hadapan iaitu ke arah lantai.
Kemudian, picit dan tekan hidung anda buat sementara waktu.

Jika pendarahan telah berhenti,
 elakkan daripada menghembus hidung
 anda kerana pendarahan boleh berlaku semula.

Bagi
pendarahan hidung yang lebih teruk
 dan banyak, anda disarankan untuk terus ke hospital bagi mendapatkan rawatan lanjut.

Doktor mungkin akan meletakkan kain kasa ke dalam lubang hidung untuk menghentikan pendarahan.

Doktor juga akan melihat punca sebenar yang menyebabkan pendarahan tersebut.

Tertelan darah hidung boleh buat najis warna hitam?

Najis warna hitam disebabkan
 darah hidung yang ditelan
 bukanlah satu perkara yang biasa berlaku.

Namun, tidak mustahil sekiranya darah yang ditelan ini boleh menyebabkan warna tinja menjadi hitam atau gelap.

Jika seseorang individu tersebut mengalami
pendarahan hidung yang teruk
 dan menyebabkannya tertelan banyak darah, ia sememangnya boleh menyebabkan masalah ini.

Ini kerana, darah dengan jumlah yang banyak ini akan bertukar warna kepada hitam atau warna gelap setelah melalui saluran pencernaan.

Bagi mereka yang
mempunyai warna tinja yang hitam
 bukan disebabkan faktor selain hidung berdarah, makanan atau suplemen, maka ia perlu diperiksa dengan lebih lanjut oleh doktor.

Boleh jadi najis warna hitam berpunca daripada pendarahan dalaman yang disebabkan oleh keadaan atau penyakit lain.

Antara punca lain najis warna hitam

Selain daripada darah hidung yang ditelan, ada juga beberapa punca dan sebab lain yang mungkin boleh menyebabkan masalah najis warna hitam ini.

Sekiranya berlaku
pendarahan di dalam saluran pencernaan
 bahagian atas seperti perut dan esofagus, maka ia boleh menyebabkan warna tinja gelap.

Ini kerana, apabila darah tersebut bercampur dengan asid perut, ia akan diuraikan dan bertukar warna menjadi gelap.

Najis yang berwarna hitam ini dikenali sebagai
melena
 dan
memiliki bau yang busuk
.
Selain itu, warna najis yang gelap dan hitam juga boleh berpunca daripada jenis makanan yang anda makan.

Sesetengah jenis makanan yang berwarna hitam dan merah boleh menjadikan najis anda berubah gelap.

Antara jenis makanan yang boleh menyebabkan najis berwarna gelap ialah seperti ubi bit, bluberi, gelatin berwarna merah bahkan biskut cip coklat gelap.

Ubat-ubatan atau suplemen tertentu juga boleh menyebabkan
 najis berwarna hitam atau gelap
.

Antara ubat-ubatan dan suplemen tersebut ialah ubat-ubatan yang berasaskan bismut, suplemen zat besi dan juga tablet arang.


Hak Perubatan Sama Rata Tidak Kira Kaya Miskin, Realisasikan Tema Hari Kesihatan Sedunia 2021!

Setiap tahun pada tanggal 7 April, kita akan menyambut Hari Kesihatan Sedunia. Pada tahun ini, dengan tema Membina Dunia Lebih Adil Dan Saksama (
building a fairer, healthier world
), WHO menyeru masyarakat dunia supaya sebarang ketidakadilan di dalam perubatan dapat dihapuskan.

Walaupun kita hidup di dalam dekad yang lebih aman daripada sebelumnya, namun kita masih lagi belum mampu memberikan khidmat kesihatan yang sama rata kepada semua manusia tanpa mengira bangsa, agama, kepercayaan politik, ekonomi dan kondisi sosial.

Ketidaksamaan ini jadi semakin ketara apabila dunia
diselubungi pandemik akibat virus COVID-19.

Walaupun pandemik ini menyerang hampir setiap negara di seluruh dunia, tapi komuniti yang lebih sukar untuk mendapatkan akses kepada kesihatan merupakan golongan yang paling sukar untuk kekal sihat dan terjejas.

Malah, mereka juga tergolong dalam kumpulan yang hidup miskin tegar dengan kondisi pembelajaran yang tidak memuaskan.

Bukan sahaja mereka terpaksa hidup kais pagi makan pagi, mereka juga tidak mempunyai akses kepada air bersih, makanan dan juga perubatan.

Perkara ini bukan sahaja tidak adil, ia sebenarnya merupakan satu masalah yang boleh dielakkan. Dengan kerjasama pemimpin di seluruh dunia, visi ini mungkin dapat direalisasikan pada masa hadapan.

Hari Kesihatan Sedunia – Fakta dan nombor

Buat pertama kalinya di dalam 20 tahun, jurang kemiskinan makin meluas dan mungkin akan melambatkan kemajuan kita dalam mencapai Matlamat Pembangunan Mampan (
Sustainable Development Goals
).

Hampir 60% masyarakat dunia tidak mendapat akses kepada perkhidmatan kesihatan penting.

Hampir 1 juta manusia yang tinggal di kawasan setinggan menghadapi masalah untuk
mengelakkan jangkitan dan penyebaran COVID-19.

Hampir 5.9 juta kanak-kanak di kawasan Asia-Pasifik tidak dapat kembali ke sekolah disebabkan pandemik yang melanda.

52% kanak-kanak di kawasan Asia-Pasifik masih belum mempunyai sambungan kepada internet.

Bukan mudah untuk bertemu doktor

Bagi mereka yang hidup bergelumang dalam kemiskinan, janji temu bersama doktor merupakan sesuatu yang dapat memberikan
tekanan dari segi emos
i dan kewangan.

Manakan tidak, perjalanan ke hospital atau klinik sahaja sudah memakan wang yang banyak.

Cuba bayangkan anda berada di tempat Aminah, seorang ibu anak satu yang mempunyai 2 pekerjaan yang berbeza.

Aminah bukan sahaja perlu mengambil cuti tanpa gaji, dia juga perlu meminta pertolongan daripada orang lain untuk menjaga anaknya ketika dia ke hospital untuk
menghadiri janji temu bersama doktor.

Kalau ditambah duit makan, duit pengangkutan dan sebagainya, ia mungkin memakan ratusan ringgit. Tambah lagi, duit ini boleh digunakan oleh Aminah untuk menyara keluarganya selama beberapa hari.

Malah, Aminah juga runsing apabila memikirkan masa menunggu yang sangat panjang. Berbaloikah untuk Aminah menunggu begitu lama untuk masa bersama doktor yang tidak sampai 30 minit?

Mujurlah, kos perubatan di klinik kerajaan tidak memakan perbelanjaan yang besar seperti di negara lain.

Walau bagaimanapun, masih ada jurang yang besar di antara golongan yang kaya dan miskin terutamanya untuk mendapatkan khidmat kesihatan yang berkualiti.

Maksud kesihatan untuk semua

Menurut WHO, kesihatan untuk semua atau
health for all
 bukanlah bermaksud tiada lagi penyakit di dunia ini.

Maksud sebenarnya ialah sumber untuk kesihatan dapat dibahagikan secara sama rata kepada semua orang tanpa mengira bangsa, jantina ataupun status.

Selain itu, perkhidmatan kesihatan juga haruslah mudah untuk diakses daripada rumah, sekolah ataupun tempat kerja.

Malah, lebih ramai yang mampu mendapatkan khidmat kesihatan untuk kekal sihat, mengelakkan penyakit dan juga kecacatan tertentu.

Lelaki dan wanita juga dapat
melakukan ujian saringan
 secara berkala sebagai langkah pencegahan awal penyakit.

Pada waktu ini, ramai yang mula sedar bahawa kesihatan merupakan hak milik semua.

Malah, tiada lagi alasan untuk mereka yang sakit untuk tidak mendapatkan sebarang khidmat kesihatan.

Walaupun nampak sukar, negara kita telahpun berjaya memberikan khidmat kesihatan yang memuaskan dan dapat diakses dengan harga yang mampu milik.

Oleh sebab itu, tidak mustahil jika kerajaan mampu merealisasikannya pada masa hadapan.

Walau bagaimanapun, pada tahap global, kesihatan untuk semua mungkin lebih sukar untuk dicapai.

Kesimpulan

Kesihatan merupakan salah satu hak asasi manusia. Jadi, tidak hairanlah pemimpin-pemimpin dunia sedang bertungkus lumus menyediakan perkhidmatan kesihatan yang terbaik untuk semua.

Walau bagaimanapun, perkhidmatan kesihatan yang baik dan berkualiti tidak dapat diakses oleh semua orang.

Bertepatan dengan tema Hari Kesihatan Sedunia pada 7 April iaitu Membina Dunia Lebih Adil Dan Saksama, kami berharap artikel ini dapat memberikan kesedaran kepada anda
mengenai cabaran orang miskin
 untuk
kekal sihat dan mendapatkan khidmat kesihatan yang bersesuaian.

Oleh itu, sebagai rakyat Malaysia, marilah kita sama-sama berganding bahu dan saling bantu-membantu. Bersama, kita dapat membantu kerajaan untuk merealisasikan impian ini pada masa hadapan!


Hentikan Mitos Nanas Punca Gugur, Ini 3 Manfaat Untuk Ibu Hamil

Semua wanita pasti pernah mendengar petua berkenaan buah yang dilarang untuk ibu hamil dan yang paling popular sudah tentu buah nanas bukan?

Orang tua-tua cakap, j
angan makan nanas semasa hamil, nanti kandungan gugur
.

Ada juga beberapa buah lain yang dilarang makan sewaktu fasa kehamilan kerana dikatakan boleh menyebabkan keguguran.

Ini termasuklah durian, kelapa, betik muda, pic, dan epal masam.

Sifat buah-buah ini dikatakan tajam dan masam, yang menjadi punca keguguran sewaktu hamil.

Jadi, benarkah dakwaan ada buah yang dilarang untuk ibu hamil ini? Jom teruskan pembacaan.

Untuk mendapatkan lebih banyak info tentang Kehamilan, sila dapatkannya
di sini.

Nanas adalah buah yang dilarang untuk ibu hamil?

Nanas adalah selamat untuk dimakan walaupun anda adalah seorang wanita yang sedang dalam fasa kehamilan.

Ia bukanlah buah punca keguguran seperti yang sering digembar-gemburkan.

Sebenarnya, nanas kaya dengan pelbagai jenis vitamin yang sepatutnya menjadi salah satu pilihan sihat untuk wanita yang sedang dalam
 fasa kehamilan
.

Walaupun orang tua-tua mungkin kerap menyebutkan naratif keburukan makan nanas sewaktu hamil, tapi ia sebenarnya adalah satu mitos sahaja.

Tidak terdapat sebarang bukti saintifik yang menunjukkan buah nanas berbahaya kepada wanita dalam fasa kehamilan.

Buah yang dilarang untuk ibu hamil, bromelain dalam nanas boleh sebabkan keguguran?

Nanas mengandungi kandungan bromelain yang merupakan sejenis enzim.

Enzim bromelain berfungsi memecahkan protein dalam tubuh manusia.

Memandangkan janin dalam kandungan terdiri daripada sel protein sederhana, jadi pengambilan bromelain mungkin boleh menyebabkan
pendarahan tidak normal
 dan seterusnya menyebabkan keguguran.

Bromelain dalam bentuk tablet sememangnya tidak disarankan untuk diambil oleh wanita hamil.

Ini kerana ia boleh menguraikan protein dalam tubuh yang memungkinkan kejadian seperti di atas untuk berlaku.

Namun kandungan bromelain yang terdapat dalam nanas adalah sangat sedikit.

Ia tidak akan memberikan kesan terhadap kandungan wanita yang sedang hamil seperti menyebabkan keguguran
 mahupun pendarahan.

Sebagai perbandingan, anda mungkin perlu memakan antara 7 hingga 10 biji buah nanas untuk bromelain benar-benar berkemampuan memberikan
kesan ke atas janin anda
!

Tiada siapa pun yang mampu untuk makan nanas sebanyak itu dalam satu hidangan.

Tambahan lagi, ada satu kajian yang menunjukkan sebahagian besar kandungan bromelain dalam nanas akan hilang apabila nanas diproses menjadi nanas dalam tin atau diproses menjadi jus.

Jadi wanita dalam fasa kehamilan boleh makan nanas?

Ya, wanita yang sedang hamil tidak mempunyai masalah sekiranya mahu memakan buah nanas dan ia sebenarnya amat digalakkan.

Bagi wanita yang sedang dalam fasa kehamilan, satu cawan nanas boleh membekalkan 100%
keperluan vitamin C
harian untuk anda.

Nanas juga mempunyai kandungan folat, zat besi, magnesium, mangan, tembaga dan juga vitamin B-6.

Kesemua zat-zat ini amat menyokong
perkembangan janin
 yang sihat selain kesihatan tubuh ibu yang sedang hamil.

Namun jika dimakan terlalu banyak, ia akan menyebabkan sedikit kesan yang tidak selesa kepada perut anda, k
hususnya bagi golongan perut sensitif.

Ini kerana kandungan asid yang terdapat dalam nanas boleh menyebabkan
pedih ulu hati
 dan juga refluks.

Cara terbaik untuk mengambil buah ini adalah dengan cara sederhana sahaja.

Tidak kira anda seorang
wanita yang sedang dalam fasa kehamilan
atau tidak, anda disarankan untuk memakannya dengan kadar yang sederhana sahaja.

Bagaimana pula dengan buah punca keguguran yang lain?

Sama juga dengan mitos nanas, buah-buahan lain juga bukanlah buah punca keguguran seperti yang didakwa.

Anda mungkin pernah mendengar larangan memakan nanas sahaja.

Tetapi ada juga petua-petua lain yang melarang wanita hamil daripada makan buah-buahan seperti buah betik, buah limau, cincau, pisang hijau bahkan kangkung.

Kesemua buah yang dilarang untuk ibu hamil dikatakan punca keguguran ini ternyata adalah
mitos yang mengarut
.

I
ni kerana setiap jenis buah-buahan ini mempunyai manfaat dan khasiatnya yang tersendiri terhadap kesihatan ibu hamil dan juga kandungannya.

Ingin mengetahui tarikh jangkaan bersalin anda dengan lebih tepat? Kira EDD anda di
kalkulator tarikh bersalin
 kami.

Bagi mereka yang sedang hamil, anda digalakkan untuk banyak mengambil buah-buahan dalam hidangan harian anda.

Antara jenis sayuran dan buah-buahan yang disarankan untuk dimakan oleh wanita hamil ialah:

Epal

Buah oren

Buah limau

Aprikot

Mangga

Ubi keledek

Kacang hijau

Sayur bayam

Kesimpulannya

Nanas sememangnya bukanlah buah yang dilarang untuk ibu hamil.

Sebaliknya, buah nanas mempunyai pelbagai khasiat yang bukan sahaja bermanfaat untuk
ibu yang sedang hamil
 tetapi juga kepada janin yang sedang dikandungnya.

Oleh itu, makanlah buah nanas walaupun anda sedang hamil.

Hanya pastikan anda tidak memakannya dengan kuantiti yang banyak dalam sehari untuk mengelakkan ketidakselesaan pada perut.


Dimensi Baharu Pengesanan Kanser Melalui Breath Biopsy

Pengesanan kanser melalui cara yang lebih pantas telah hampir menjadi kenyataan dalam tempoh masa yang terdekat apabila alat pengesan kanser melalui pernafasan atau
cancer-detecting breathalyzer
 telah memasuki peringkat ujian klinikal.

Ujian tersebut akan melibatkan seramai 1500 orang peserta yang terdiri dalam kalangan mereka yang disyaki menghidap kanser perut, prostat, buah pinggang, hati, pundi kencing dan pankreas dan juga melibatkan peserta yang sihat yang berfungsi sebagai control group bagi ujian klinikal tersebut.

Ujian klinikal ini dijalankan secara bersama oleh
The Cancer Research UK Cambridge Centre
 dan
Owlstone Medical
 untuk menguji keberkesanan alat
breathalyzer
 tersebut. Dalam proses ujian klinikal bagi breathalyzer tersebut, peserta dikehendaki untuk bernafas melalui alat tersebut selama 10 minit dan breathalyzer tersebut akan mengesan dan mengenalpasti molekul-molekul yang menunjukkan pelbagai jenis kanser.

Alat tersebut dipanggil sebagai
‘Breath Biopsy’
 dan direka oleh syarikat
Owlstone Medical
 untuk mengesan sebatian organik yang tidak menentu atau
volatile organic compounds
 (VOCs). Kehadiran VOCs didalam pernafasan seseorang boleh menunjukkan kehadiran kanser dengan lebih awal walaupun simptom-simptom lain belum muncul.

Apabila sel menjalankan tindak balas biokimia sebagai sebahagian daripada metabolisme, mereka menghasilkan pelbagai jenis VOCs. Jika metabolisme mereka berubah, seperti dalam kanser dan pelbagai keadaan lain, sel-sel boleh melepaskan corak VOCs yang berbeza.

Para penyelidik bermatlamat untuk mengenal pasti corak-corak tersebut dengan menggunakan teknologi
Breathing Biopsy
 yang direka oleh Owlstone Medical.

Ujian klinikal ini sedang merekrut peserta ke Hospital Addenbrooke di Cambridge yang telah dirujuk daripada doktor mereka sendiri dengan jenis kanser yang disyaki dimiliki oleh mereka. Mereka akan diberi ujian nafas sebelum ujian diagnostik lain.

Pesakit akan bernafas dalam ujian tersebut selama 10 minit untuk tujuan pengumpulan sampel, yang kemudiannya akan diproses di makmal
Owlstone Medical’s Breath Biopsy
 di Cambridge, UK.

Jika teknologi ini dapat membuktikan fungsinya untuk mengenal pasti kanser dengan tepat, para penyelidik berharap agar biopsi pernafasan pada masa akan datang boleh digunakan oleh doktor untuk menentukan sekiranya pesakit perlu dirujuk untuk ujian diagnostik lanjut.

Cancer Research UK
 telah menjadikan kajian berkaitan alat pengesanan kanser ini sebagai salah satu kajian mereka yang paling diberikan keutamaan dan akan membuat pelaburan lebih daripada 20 juta pound sterling dalam tempoh satu tahun berkaitan kajian pengesanan awal kanser pada tahun 2019.

Hello Health Group
 tidak menyediakan nasihat perubatan, diagnosis, atau rawatan.


Kilasan Testis

Definisi

Apa itu Kilasan Testis?

Testikel adalah sebahagian daripada kelenjar pembiakan lelaki yang terletak di skrotum. Ia berfungsi sebagai pengeluaran dan penyimpanan sperma, juga terlibat dalam sistem endokrin untuk menghasilkan hormon dikenali sebagai testosteron. Testikel ini ditempatkan dengan tali kristal. Selain daripada fungsi ini, kristal tali termasuklah saluran darah, saraf ke testis dan saluran endokrin lain sebagai saluran sperma.

Kilasan testis ialah ketika tali testikel terpintal di akhir planet. Spiral tapak yang memintal ini memotong bekalan darah ke testis. Jika anda terus memintal, testikel akan tercedera dan mungkin nekrosis. Kilasan testis boleh terjadi secara tiba-tiba dan tanpa sebab atau akibat kecederaan.

Apakah kebarangkalian Kilasan Testis?

Kilasan testis adalah penyakit yang jarang berlaku yang mana menurut pemeriksaan hanya berlaku pada 1 dari 5000 individu. Kilasan testis boleh berlaku pada mana-mana umur tetapi paling kerap di kalangan lelaki berusia 12 hingga 20 tahun dan juga biasa pada bayi baru lahir. Sila berunding dengan doktor anda untuk maklumat lanjut.

Simptom-simptom

Apakah simptom-simptom Kilasan Testis?

Gejala-gejala kilasan testis termasuk:

Tiba-tiba, sengit di skrotum.

Skrotum membengkak.

Sakit perut.

Loya dan muntah-muntah.

Testikel lebih tinggi daripada biasa atau sudut kitaran yang luar biasa.

Kesakitan asas.

Demam.

Mungkin ada gejala lain yang tidak disebutkan. Jika anda mempunyai sebarang soalan mengenai tanda-tanda ini, sila berunding dengan doktor anda.

Bila saya harus berjumpa doktor?

Kilasan testis boleh mencetuskan ketidakselesaan pada mulanya tetapi jika dibiarkan, boleh mengakibatkan gangren kerana aliran darah ke testis sangat rendah. Apabila mengesan kilasan testis, anda memerlukan pembedahan dengan segera untuk menyelesaikan masalah. Hubungi doktor anda jika anda:

Rasa sakit atau bengkak di dalam testikel. Keganasan mendadak atau sekiranya gejala kembali selepas pembedahan. Testikel boleh diputar semula.

Rasa tompok pada tumor testis.

Demam, pendarahan atau sakit selepas pembedahan.

Punca

Apakah Punca Kilasan Testis?

Seperti janin, testis telah mula mengembangkan janin di dalam perut. Apabila janin membesar, testikel bergerak ke bawah sehingga ia berada di skrotum. Testikel dilampirkan pada perut dengan kristal tali dan dipasang pada tisu di sekelilingnya. Kadangkala hubungannya adalah tisu dan testis yang terlalu longgar tergantung bebas pada kord spermatik. Kilasan biasanya terjadi kepada individu yang mempunyai masalah dengan tisu di kawasan ini. Dalam sesetengah kes, tumor lobus yang berdaging boleh mengakibatkan penyimpangan testis dari kedudukan normal menjadikan tali halus terpintal.

Faktor-faktor Risiko

Apakah yang meningkatkan risiko saya kepada Kilasan Testis?

Terdapat banyak faktor yang boleh meningkatkan risiko kilasan testis, termasuk:

Umur: individu berumur 12 ke 16 tahun lebih berisiko mendapat penyakit ini.

Tunai asas kilasan testis yang lalu: jika anda menderita daripada kilasan testis tanpa rawatan (membuatkan ia dipintal dan berpusing), anda mempunyai risiko yang lebih tinggi.

Sejarah keluarga mengidap kilasan testis.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kilasan Testis didiagnosis?

Anda perlu menjalani pembedahan dengan segera untuk mengelakkan kerosakan kekal atau kehilangan testis. Pakar bedah itu akan mengeluarkan kord testikel yang telah dipintal dan meletakkannya kembali ke kedudukan asal. Jika ditangguhkan lebih 4-6 jam pembedahan selepas kesakitan bermula, testikel tidak dapat diselamatkan. Baki testikel selalunya dibaiki untuk mencegah pintalan yang sama. Jika testikel yang tidak hidup, ia akan dikeluarkan. Jika masih ada testikel yang sihat dan tidak dipotong, seksualiti dan keupayaan untuk menjadi seorang bapa tidak akan terjejas.

Selepas pembedahan, patut berehat di atas katil dan mungkin memerlukan peralatan sokongan atau memakai kain di skrotum pada pinggang (untuk mengurangkan bengkak dan ketidakselesaan). Elakkan mengangkat berat atau bermain sukan yang bersentuhan. Mungkin seks kembali selesa.

Bagaimana pesakit Kilasan Testis dirawat?

Doktor akan melakukan pemeriksaan fizikal dan sejarah. Ultrasound atau pengimejan akan dilakukan untuk mendiagnosis, mengenalpasti dan menghapuskan keadaan lain. Pengimejan akan menunjukkan aliran darah yang berkurangan ke testis untuk kilasan testis.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kilasan Testis?

Berikutnya merupakan gaya hidup dan rawatan sampingan yang mungkin boleh membantu anda mengatasi kilasan testis:

Sekiranya anda didiagnosis dengan kilasan testis, penyakit ini boleh dihadkan selepas pembedahan memperbaiki kedua-dua testikel. Di samping itu, anda juga perlu mengelak daripada mengambil bahagian dalam sukan yang terlalu kuat kerana kesan yang kuat seperti perlanggaran testikel ketika bermain sukan boleh membuatkan tali dipintal.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ada Ahli Keluarga Hidap Kanser Paru-Paru? Ini 12 Cara Untuk Kurangkan Rasa Sakit

Kesakitan merupakan satu masalah yang sering mengganggu kehidupan pesakit
kanser paru-paru
. Ini kerana mereka mungkin akan mengalami kesakitan yang berpanjangan kesan daripada kanser yang mereka alami.

Oleh sebab itu, pesakit perlukan
rawatan yang disediakan khas untuk merawat kesakitan
 yang menghantui kehidupan mereka.

Kadangkala, apabila pesakit mula merasakan kesakitan, rasa itu mungkin bermaksud mereka tidak selesa ataupun muncul sakit pada mana-mana bahagian badan mereka.

Kesakitan yang pesakit rasa boleh menjadi lebih teruk jika mereka rasa sedih, gelisah ataupun mengalami depresi.

Ada juga pesakit yang tidak suka untuk bercakap mengenai rasa sakit yang  dialami. Mereka yang mempunyai perasaan sebegini mungkin merasakan kesakitan itu adalah sebahagian daripada rawatan yang diterima.

Apapun, cuba jelaskan kepada doktor terlebih dahulu. Pihak pakar akan cuba merawat kesakitan yang anda hadapi menggunakan ubat ubatan yang bersesuaian.

Untuk mendapatkan lebih banyak info tentang Kanser, sila dapatkannya
di sini.

Rasa sakit disebabkan oleh rawatan kanser boleh dikawal

Kebanyakan pesakit yang mengalami simptom ini boleh
dirawat menggunakan ubat-ubatan oral
. Untuk pengetahuan anda, ubat tahan sakit hanya berkesan jika pesakit mengambilnya secara berkala.

Pesakit kanser mungkin perlu mengambil ubat tahan sakit mengikut jadual tertentu untuk mengawal rasa tidak selesa yang dialami.

Jika punca kesakitan tersebut telah dikenal pasti, doktor akan bertindak merawat punca tersebut terlebih dahulu.

Lama-kelamaan, anda tidak akan perlukan sebarang ubat untuk merawat rasa sakit yang anda alami.

Kanser yang telah merebak boleh membuatkan anda rasa sakit dalam satu tempoh masa yang panjang. Kesakitan ini boleh buatkan pesakit rasa penat dan tidak bersemangat untuk teruskan kehidupan.

Kesakitan yang anda rasa, walaupun tidak boleh dihilangkan sepenuhnya, tapi boleh dikurangkan dengan
rawatan yang bersesuaian.

Jangan terkejut jika ada pesakit yang mempunyai 2 jenis ubat tahan sakit! Kadangkala, pesakit kanser boleh rasa sakit walaupun mereka makan ubat tahan sakit. Kesakitan ini turut dikenali dengan nama
breakthrough pain
.

Breakthrough pain
 akan menyerang di antara dua dos ubat tahan sakit. Oleh sebab itu, doktor mungkin akan berikan anda ubat kedua yang boleh melegakan kesakitan yang pesakit alami di antara dua dos ubat tersebut.

Kesakitan disebabkan oleh rawatan kanser

Setiap
rawatan
 mempunyai kesan sampingannya yang tersendiri:

Pembedahan
 – Rawatan melalui kaedah pembedahan akan membuatkan individu tersebut rasa sakit pada kawasan pembedahan. Sebagai contoh, wanita yang melalui pembedahan untuk membuang payudara mungkin akan rasa sakit seakan-akan mereka masih lagi mempunyai payudara.

Terapi radiasi
 – Rawatan ini boleh menyebabkan pesakit alami rasa pedih pada kawasan radiasi. Malah,
pesakit juga mungkin akan mengalami cirit birit, ulser, atau masalah lain seperti rasa penat.

Kemoterapi
 – Kesan sampingan kemoterapi termasuklah rasa loya, keletihan, jangkitan, rambut gugur dan sakit saraf. Ubat-ubatan boleh diberikan kepada pesakit untuk mengurangkan kesan sampingan ini.

Ubat tahan sakit yang kuat
 – salah satu kesan sampingannya adalah sakit perut atau sembelit.

Apa yang pesakit kanser boleh lakukan

Anda boleh bercakap dengan doktor mengenai kesakitan yang dialami. Jelaskan kepada mereka di mana anda rasa sakit, bila sakit itu bermula, apa yang menyebabkan rasa sakit itu bertambah teruk dan bagaimana ia mempengaruhi hidup anda.

Jika ubat-ubatan yang digunakan untuk merawat kanser tersebut tidak berkesan, anda perlu memberitahu doktor secepat mungkin.

Gunakan skala 0 – 10 untuk gambarkan kesakitan anda. 0 untuk tidak sakit dan 10 untuk amat sakit.

Jangan lupa ambil ubat yang diberikan mengikut jadual.

Jangan tunggu hingga sakit yang anda alami jadi teruk sebelum mengambil ubat.

Jangan berhenti makan ubat tahan sakit secara tiba-tiba. Selalunya, doktor akan kurangkan dos sedikit demi sedikit dan bukannya secara drastik.

Ada pesakit yang rasa loya ketika makan ubat tahan sakit. Jika ubat anda membuatkan rasa mual dan loya, minta doktor untuk tukar ubat tersebut. Anda juga boleh lakukan sesuatu untuk kurangkan rasa mual itu.

Jika alami banyak kesan sampingan daripada ubat yang anda ambil, catat semua kesan sampingan tersebut dan berbincang dengan doktor.

Individu yang makan ubat tahan sakit selalunya akan mendapat preskripsi ubat untuk mengelakkan sembelit.

Beberapa jenis ubat tahan sakit akan membuatkan anda rasa pening dan mengantuk. Jika boleh, elakkan daripada memandu hinggalah anda pasti kesan daripada ubat tersebut telah habis.

Jangan pecahkan ubat yang anda ambil kecuali dibenarkan oleh doktor. Ubat tahan sakit yang berbentuk time-release boleh jadi berbahaya jika dipecahkan.

Pastikan anda mempunyai simpanan ubat tahan sakit sekurang-kurangnya selama seminggu.


Diet Special K Boleh Bantu Anda Turunkan Berat Badan Dalam Masa 2 Minggu, Berkesan Ke?

Anda tahu tentang ‘Special K Diet’? Jika ya, tahukah anda apa maksud diet khas K yang sebenarnya?
Ramai percaya ia bagus untuk kawal berat badan
!

Mungkin ini adalah salah satu daripada ikhtiar buat mereka yang ingin menurunkan berat badan setelah gagal mencuba pelbagai jenis diet untuk kurus lain.

Persoalannya, adakah diet khas K ini boleh mendatangkan impak yang positif? Jom bersama teruskan membaca artikel ini untuk tahu dengan lebih lanjut.

Apa maksud diet khas K?

Sebenarnya, maksud diet khas K adalah sebuah program yang melibatkan anda menggantikan 2 hidangan setiap hari dengan bijirin dan susu rendah lemak.

Untuk pengetahuan anda, diet ini dinamakan sebagai diet khas K yang merujuk kepada antara syarikat bijirin terkemuka di dunia iaitu Kellogg Company.

Ia bukan sahaja menggalakkan anda
 makan bijirin bersama susu malah juga mengambil snek ringan
 seperti
bar
 atau
shakes
 Special K – produk mereka sendiri.

Meskipun dipercayai bahawa diet ini dicipta untuk melariskan produk jualan mereka, ia juga dikatakan mampu untuk menurunkan berat badan dalam masa 2 minggu.

Persoalannya, adakah diet ini benar-benar mendatangkan kesan buat mereka yang ada masalah berat badan? Jom teruskan membaca untuk tahu jawapannya!

Bagaimana amal diet khas K?

Menerusi diet ini, sebenarnya tiada sebarang
makanan atau minuman yang perlu dielakkan
 cuma dikurangkan serta digantikan dengan produk-produk tertentu.

Selain bijirin,
bar
dan
shakes
keluaran syarikat ini, diet khas K turut menyarankan anda untuk mengutamakan pengambilan makanan dan minuman seperti berikut:

Sayur-sayuran segar

Buah-buahan segar

Produk tenusu rendah lemak

Protein tanpa lemak

Gandum penuh

Air kosong

Minuman tanpa gula

Untuk lebih faham mengenai diet yang dipercayai boleh menurunkan berat badan ini, berikut adalah contoh pengambilan produk tersebut dalam sehari:

Sarapan
: 1 mangkuk bijirin Special K dengan separuh cawan susu skim

Snek pag
i: Sebiji buah atau sayur

Makan tengah hari
: 1 mangkuk bijirin Special K dengan separuh cawan susu skim

Snek petang
: Sebiji
bar
atau
shakes
Special K

Makan malam
: Makan seperti biasa, tapi awas dengan kuantiti

Tambahan itu,
anda juga tidak perlu risau tentang waktu untuk makan
 kerana tiada sebarang tempoh waktu yang tetap asalkan panduan di atas masih diikuti.

Ia berkesan turunkan berat badan anda?

Baiklah, sekarang kita semua mungkin sudah jelas tentang maksud diet ini dan bagaimana ia perlu diamalkan oleh individu. Namun, adakah ia akan berkesan?

Menurut satu kajian yang dijalankan oleh Kellogg’s Co. Ltd, didapati bahawa pengamal diet ini mampu menurunkan 0 hingga 13 paun dalam masa 2 minggu.

Apa yang lebih menariknya, ada juga individu yang mampu membuang sehingga 10% lemak dalam tubuh badan mereka dengan turun berat sekitar 3.5 paun.

Ini disebabkan oleh pengurangan pengambilan kalori dengan purata 673 semasa menjalani diet ini dan lemak yang diambil juga akan kurang sekitar 50%.

Pun begitu, kajian ini hanya melihat kepada penurunan berat badan dalam jangka masa pendek dan kesan selepas 2 minggu menjalani diet ini masih belum diketahui.

Jadi, jawapan mudahnya adalah ya, diet khas K ini mungkin boleh
membantu anda untuk menurunkan berat badan
 sekiranya ia dilakukan dengan cara yang betul.

Adakah ia sesuai diamalkan kita semua?

Sebenarnya, terdapat beberapa pro dan kontra diet khas K ini yang sangat ketara jika anda memutuskan untuk mengamalkannya, ia termasuklah:

Pro

Produk Special K begitu banyak dan mudah ditemui di pasaran

Tiada cara memasak atau menyediakan makanan secara khas

Anda digalakkan untuk ambil sarapan dan tidak
skip
 waktu makan

Diet ini sangat sesuai buat mereka yang bergelar vegetarian

Jika anda patuh, maka anda akan dapat hasil dalam jangka masa pendek

Kontra

Diet ini mungkin terlalu rendah kalori untuk buat anda kenyang

Kelonggaran makan malam mungkin akan membuat anda makan lebih banyak

Ketiadaan senaman yang diperlukan untuk menjayakan diet ini

Kehilangan berat badan mungkin bersifat sementara (diet yo-yo)

Anda perlu membeli produk keluaran syarikat tertentu sahaja

Dalam erti kata lebih mudah, maksud diet Special K ini mungkin berkesan namun ia sangat bergantung kepada motivasi individu untuk menjayakannya.

Jika anda bercadang untuk mencuba diet ini, sila berkomunikasi dan berkonsultasi dengan doktor terlebih dahulu untuk mengetahui pendapat daripada pakar.


Anak 5 Tahun Hanya Dibenarkan 1 jam Masa Skrin Sehari? Ketahui Garis Panduan Penggunaan Gajet

Apabila melangkah sahaja ke alam keibubapaan, anda pasti tahu setiap dilema yang dihadapi ibu bapa; daripada
pemilihan susu
, sekolah, makanan dan pelbagai lagi keputusan yang perlu dibuat. Membuat keputusan mengenai si kecil anda bukanlah mudah, apatah lagi jika keputusan tersebut mungkin memberi kesan jangka masa panjang untuk mereka. Dengan kemuculan
penggunaan gajet
 atau alat elektronik yang kini ditargetkan untuk kanak-kanak, mungkin akan timbul pula persoalan sama ada ia akan memudaratkan atau tidak.

Apa kata pakar?

Terlalu banyak
masa skrin
 bermakna kurang masa dihabiskan kanak-kanak menjadi aktif, yang boleh memudaratkan perkembangan kemahiran mereka. Garis panduan
American Academy of Pediatric
s sebelum ini adalah jelas dan tegas. Dilarang sama sekali untuk kanak-kanak di bawah usia dua tahun, dan hadkan kepada kurang daripada dua jam sehari untuk kanak-kanak berumur 3 hingga 18 tahun.

Tetapi tak usahlah kita menipu diri sendiri, kebiasaan
remaja
 bawah 18 tahun mengahabiskan masa berjam-jam dengan gajet sementara si kecil anda yang berusia 2 tahun mungkin lebih mahir menekan butang ‘play’ pada youtube berbanding diri anda sendiri. Bahkan mungkin ada ibu bapa yang mengatakan “Saya dulu sewaktu kecil pun tengok kartun 5 jam di hujung minggu,’ dan merasakan mereka membesar dengan baik tanpa masalah perkembangan.

Jadi, garis panduan apa yang sepatutnya diikuti? Sebagai permulaan, anda bukanlah satu-satunya orang yang mendapati topik ini mengelirukan. Perdebatan tentang kanak-kanak dan teknologi masih menjalani penelitian dan penyelidikan oleh ahli akademik dan pembuat dasar. Sebagai contoh, United Kingdom telah mengumpulkan bukti bertulis dan lisan daripada pakar untuk menyelesaikan pertanyaan parlimen mengenai
kesan media sosial
 dan masa skrin pada kesejahteraan kanak-kanak yang sehingga kini masih berterusan dan belum mencapai kata putus.

Salah satu masalah dengan garis panduan tentang masa skrin, menurut pakar, adalah masalah bahawa masa skrin itu sendiri adalah konsep yang tidak jelas. Walaupun kita mudah untuk melabelkan semua masa skrin sebagai sama, sebenarnya ia tidak. Masa skrin adalah konsep yang mencakupi pendedahan kepada skrin pelbagai alat elektronik, dari televisyen ke
telefon
 pintar dan gajet lain, dengan atau tanpa internet.

Jelasnya, 10 perbualan video tidak akan mempunyai kesan yang sama seperti menonton 10 minit video dalam talian atau 10 minit yang dihabiskan untuk media sosial. Disebabkan itu, garis panduan
American Academy of Pediatrics
 yang dikemaskini pada tahun 2016 mencerminkan aturan yang sangat longgar yang harus diubahsuai oleh ibu bapa sendiri:

Bagi kanak-kanak di bawah umur 18 bulan, masa skrin harus dihadkan kepada perbualan video sahaja

Kanak-kanak 18-24 bulan hanya boleh didedahkan kepada media berkualiti tinggi, dengan ibu bapa menonton bersama untuk membantu mereka memahami dan berinteraksi dengan bahan tontonan

Kanak-kanak 2-5 tahun harus dihadkan kepada 1 jam sehari dengan program yang berkualiti tinggi. Ibu bapa juga harus mengawasi bersama mereka untuk membantu mereka berinteraksi

Kanak-kanak berumur 6 tahun dan ke atas harus mempunyai had masa skin yang ditetapkan secara konsisten, dengan ibu bapa memastikan bahawa media digital tidak mengambil masa tidur, aktiviti fizikal atau interaksi peribadi sebenar

Garis panduan berikut mungkin lebih longgar dan mencerminkan keperluan ibu bapa menetapkan had mereka sendiri. Mengetahui beberapa parameter boleh membantu anda membuat keputusan. Berikut adalah beberapa perkara yang perlu dipertimbangkan:

Berhubung atau terlebih berhubung?

Membenarkan telefon pintar ke dalam kehidupan anak-anak anda bermakna rumah tidak lagi menjadi tempat selamat daripada semua perkara yang berlaku dalam lingkungan sosial mereka. Buli siber adalah ancaman yang kerap berlaku bagi kanak-kanak dan
remaja bersekolah
. Membenarkan telefon pintar boleh bermakna membenarkan pembuli dibawa ke rumah.

Anda juga harus mempertimbangkan jika masa skrin mempengaruhi perkembangan personaliti anak anda. Adakah media sosial memberi kepuasan peribadi kepada anak-anak anda dengan jumlah ‘like’ dan pengikut yang mereka miliki? Adakah ia menjejaskan keinginan mereka untuk membina persahabatan yang sebenar diluar talian?

Semua ini perlu dipertimbangkan dengan menetapkan masa bebas gajet bersama-sama, seperti waktu makan malam atau dalam kenderaan, serta lokasi khusus bebas gajet di rumah, seperti bilik tidur. Anda juga harus berkomunikasi berterusan tentang etika netizen dan keselamatan dalam talian, termasuklah melayan orang lain dengan hormat dalam dan luar talian. Selain ancaman dibuli, anak anda sendiri berpotensi menjadi pembuli.

Kandungan, pengawasan dan interaksi bersama

30% daripada internet adalah pornografi dan pemangsa seksual mungkin bersembunyi di tempat yang tidak anda sangka seperti
permainan video
. Selain itu, imej badan yang sempurna, kulit sempurna dan pakaian berjenama yang digambarkan dalam talian juga boleh menjadi toksik kepada anak gadis anda yang semakin membesar.

Disebabkan itu, kandungan yang anda benarkan dalam hidup anak anda lebih penting berbanding menentukan masa skrin itu sendiri. Bahkan masa skrin pasif boleh ditukar menjadi aktif dengan permainan video yang mempromosikan aktiviti seperti menari dan bersenam. Dalam kajian membandingkan penggunaan tenaga sewaktu masa skrin, penggunaan tenaga meningkat lebih daripada dua kali ganda apabila masa skrin pasif ditukar kepada masa skrin aktif.

Tetapi kandungan sahaja tidak mencukupi, perkembangan kanak-kanak memerlukan interaksi, disebabkan itu, penekanan pada interaksi bersama digariskan dalam panduan tersebut. Dalam satu kajian, bayi berusia sembilan bulan yang menerima beberapa jam pengajaran bahasa Mandarin dari manusia hidup boleh mengasingkan unsur fonetik tertentu bahasa tersebut sementara pengajaran video yang sama tidak dapat memberikan hasil yang sama.

Oleh itu, menonton bersama anda membolehkan anda menyediakan interaksi manusia secara langsung yang mereka perlukan. Sementara bagi kanak-kanak yang lebih besar, ia membolehkan anda mengawasi mereka daripada ketagihan imej lucah dan yang ancaman lain.

Fokus pada apa yang kita tahu

Selain melaksanakan pengawasan yang munasabah dari segi masa skrin, anda juga patut memberi tumpuan kepada apa yang telah kita ketahui mengenai
tip keibubapaan
 yang baik.
The British cohort
 adalah kajian dalam masa 70 tahun yang membabitkan 70,000 kanak-kanak sejak tahun 1946 yang mengkaji corak keibubapaan dan kesannya. Ia adalah satu-satunya kajian komprehensif di dunia mengenai topik tersebut.

Tip keibubapaan yang baik sebenarnya sangat mudah dan kita sebagai ibu bapa seringkali terlupa akibat disibukkan dengan pelbagai perdebatan keibubapaan. Dalam kajian tersebut, perkara-perkara yang paling memberi kesan keapda
perkembangan anak
 kecil ialah:

Bercakap dan mendengar pandangan mereka

Menunjukkan dengan jelas bahawa anda mempunyai cita-cita untuk masa depan mereka

Menunjukkan kemesraan

Mengajar mereka huruf dan nombor

Membawa mereka keluar berjalan

Membaca buku untuk mereka pada setiap hari (dan menggalakkan mereka membaca sebagai hobi)

Menetapkan waktu tidur harian

Sekarang setelah anda diberikan garis panduan mengenai cara menjadi ibu bapa yang baik, tanya diri anda jika masa skrin menjejaskan perkara berikut. 90% kajian mengenai masa skrin dan tidur dalam kalangan kanak-kanak dan remaja sekolah mendapati bahawa masa skrin dikaitkan dengan
tempoh tidur
 yang lebih pendek.

Oleh itu, sekiranya masa skrin menjejaskan tip keibubapaan yang disebutkan itu, betulkan dengan sewajarnya. Anak remaja anda mungkin perlu dinasihatkan untuk menghadkan atau mengurangkan pendedahan masa skrin, terutamanya sebelum atau semasa waktu tidur untuk mengurangkan sebarang kesan berbahaya.

Mungkin ramai yang tidak menyedari bahawa ibu bapa zaman moden sebenarnya mempunyai lebih banyak masa dengan anak-anak mereka berbanding zaman dahulu disebabkan pengurangan waktu kerja. Tetapi penglibatan antara ibu bapa dan anak-anak kini menjadi kurang berkesan, disebabkan ibu bapa sendiri kurang memberikan kemesraan kerana terikat dengan telefon pintar kita sendiri. Dan barangkali keinginan kita untuk mengawal masa skrin anak-anak adalah cerminan rasa ketidakupayaan kita dalam mengawal masa skrin kita sendiri. Oleh itu, sebelum mula melaksanakan peraturan pada masa skrin anak-anak, mulakanlah dengan diri anda sendiri.

Hello Health Group
 tidak memberikan khidmat nasihat, diagnosis atau rawatan perubatan.


Nak Anak Genius? Beri Si Manja 8 Makanan Super Ini

Tahukah anda bahawa sesetengah pemakanan tertentu dapat membantu perkembangan otak si manja. Berikan anak anda makanan-makanan di bawah bagi merangsang minda mereka sekali gus membantu meningkatkan daya tumpuan serta ingatan kanak-kanak. Berikut 8 makanan super untuk lahirkan anak bijak.

8 makanan berkhasiat untuk anak bijak

#1. Telur

Kanak-kanak dan telur tidak dapat dipisahkan. Jadi, usahlah anda melarang si manja daripada makan telur kerana terdapat banyak khasiat pada makanan ini, khususnya dalam membantu merangsang minda anak anda. Kandungan
asid lemak EPA yang ada pada telur
 amat baik untuk kecerdasan otak si manja. Lebih-lebih lagi, kuning telur yang kaya dengan choline, iaitu zat yang amat baik dalam membantu perkembangan memori dan daya ingatan kanak-kanak.

Makanan super #2. Ikan salmon

Jenis ikan berlemak seperti salmon ini adalah satu lagi sumber yang baik untuk asid lemak DHA Omega-3 dan EPA. Zat-zat ini adalah amat penting dalam perkembangan dan fungsi otak kanak-kanak. Malahan, kajian turut menunjukkan bahawa mereka yang mengambil lebih asid lemak dalam diet harian mempunyai minda yang lebih tajam. Salmon terlalu mahal? Tidak mengapa, Mama! Anda boleh tukarkan salmon kepada tuna ataupun ikan kembung.

#3. Pasta

Bagi merangsang fungsi otak, kanak-kanak memerlukan sumber karbohidrat kompleks yang ada pada pasta. Karbo kompleks yang diserap oleh tubuh akan dipecahkan kepada glukos, yang mana zat ini amat penting untuk penghasilan tenaga pada tubuh (dan juga otak). Jika si manja anda penggemar nasi, anda boleh masakkannya beras perang! Beras perang merupakan salah satu sumber karbo kompleks dan bijirin penuh yang kaya dengan serat.

Anak bijak jika ambil #4. Susu

Susu sering dikaitkan dengan kalsium untuk menguatkan tulang. Tapi, jangan tak tahu susu juga baik untuk minda kanak-kanak. Selain kalsium, susu juga kaya dengan protein dan vitamin B yang penting untuk perkembangan tisu otak si manja. Jadi, Mama! Teruskan pemberian susu kepada anak anda walaupun selepas dia sudah bercerai susu!

#5. Avokado

Avokado bukan sahaja menjadi makanan pejal pertama yang boleh diperkenalkan kepada si manja, bahkan juga anda masih boleh teruskan pemberian buah ini kepada kanak-kanak.
Avokado kaya dengan lemak tak tepu
 yang boleh membantu meningkatkan perkembangan otak. Malahan,
komposisi lemak avokado juga dikatakan sama dengan yang ada dalam susu ibu.
 Apa lagi, Mama! Boronglah buah hijau ini untuk si manja anda.

Makanan super #6. Bayam

Jika nak pupuk anak makan bayam, berilah dia tonton rancangan kartun Popeye. Dalam rancangan kartun itu, mungkin nampak Popeye menggunakan sayuran bayam untuk menjadikan dia kuat. Namun di sebaliknya, anda boleh lihat bahawa otak Popeye juga berfungsi dengan lebih tajam selepas makan bayam. Kandungan vitamin E dan vitamin K yang ada pada daun bayam yang berwarna hijau gelap amat baik untuk menajamkan ingatan kanak-kanak.

#7. Kekacang

Kekacang seperti kacang badam,
 hazel dan walnut adalah kaya dengan asid lemak dan folat serta vitamin E dan vitamin B6. Zat-zat ini membantu menajamkan minda kanak-kanak.

#8. Daging pejal

Daging pejal atau tanpa lemak mengandungi zink, zat besi dan protein yang amat baik untuk memastikan kesihatan otak si manja. Kandungan zat besi dalam daging tanpa lemak dapat membantu kanak-kanak kekal bertenaga dan memberi tumpuan di dalam kelas. Sementara, zink pula dapat membantu dalam memori kanak-kanak.


Suka Minum Teh Boba? AWAS Ia Bukan Penyebab Diabetes Saja, Tapi Ada Keburukan Lain Juga

Sejak beberapa tahun kebelakangan ini,
kepopularitian boba umpama tidak pernah padam.
 Bebola kanji yang terbuat daripada tepung ubi tersebut mula diperkenalkan di Taiwan pada tahun 1988, dan terus menjadi kegilaan ramai di seluruh pelusuk dunia. Namun, ada juga keburukan boba yang mungkin tidak disedari ramai.

Jika pada awal kemunculannya, boba hanya didapati dalam secawan air teh bersusu yang dipanggil sebagai teh boba. Kini, anda boleh menjumpai pelbagai hidangan dengan campuran
tapioca pearl
 sebagai bintangnya.

Aiskrim boba, kek boba dan yang terbaharu, piza boba yang dilancarkan oleh Domino’s di Taiwan.

Persoalannya, disebalik segala populariti yang diraih boba, adakah
tapioca pearl
 ini benar-benar selamat untuk dimakan dan tidak memberikan kesan terhadap kesihatan anda?

Keburukan boba yang mungkin anda perlu ambil tahu

Keburukan boba 1: tinggi kandungan gula

Umum mengetahui bagaimana
tapioca pearl
 dihasilkan. Ia biasanya direbus dan kemudiannya ‘digoreng’ dengan kandungan gula perang sehingga ia menjadi kenyal dan likat.

Sebiji
tapioca pearl

mengandungi kandungan gula setinggi 50 gram
. Untuk pengetahuan anda, kandungan gula yang terdapat dalam satu cawan
tapioca pearl
 adalah 3 kali ganda lebih tinggi
 berbanding satu tin minuman berkarbonat.

Walaupun ia mungkin sekadar bebola tepung ubi, anda perlu tahu proses memasak boba ini memerlukan banyak penggunaan gula perang.

Oleh sebab itu, warna boba bukanlah putih walaupun diperbuat daripada tepung ubi. Boba berwarna coklat atau gelap disebabkan oleh warna gula perang tersebut yang dimasukkan dengan banyak sewaktu memasak boba

Keburukan boba 2: tinggi kalori

Kalori adalah tenaga yang anda peroleh daripada sumber makanan. Setiap kalori yang anda ambil, perlulah dibakar untuk menghasilkan tenaga bagi tubuh. Jika anda mengambil kalori dengan banyak tanpa sebarang atau sedikit pembakaran, disitulah bermulanya kenaikan
berat badan
 anda.

Untuk pengetahuan anda, setiap biji
tapioca pearl
 yang anda telan mengandungi antara 5 hingga 14 kalori. Ini bermakna, dengan hanya ¼ cawan
tapioca pearl
 yang biasa dimasukkan kedalam gelas
 milk tea
 anda, anda telah menambahkan lebih daripada 100 kalori.

Ini tidak termasuk kalori yang anda peroleh daripada
milk tea
 itu sendiri.
Anggaran kalori bagi setiap cawan boba milk tea adalah antara 300 hingga 400 kalori
. Kini ada tahu keburukan boba yang ke-2.

Keburukan boba 3: kurang bernutrisi

Mengapa kami katakan
tapioca pearl
 tidak bernutrisi atau kurang berkhasiat? Kerana sebahagian besar
tapioca pearl

hanya terdiri daripada kandungan karbohidrat semata-mata
. Ini adalah salah satu keburukan boba yang ramai tidak tahu.

Ia kekurangan kandungan mineral dan vitamin
 selain tidak mengandungi sebarang serat.

Keburukan boba 4: sukar untuk dihadam

Tapioca pearl
 dihasilkan daripada tepung kanji yang diperbuat daripada ubi. Kanji yang kenyal seperti
tapioca pearl
 akan sukar untuk dihadam oleh perut.

Ia akan menyebabkan
ketidakhadaman terutamanya bagi warga emas yang mempunyai sistem pencernaan yang perlahan
. Ia agak sukar untuk dihadam disebabkan sifatnya yang kenyal.

Faktor penyebab larisnya produk berasaskan boba

Pernahkah anda terfikir, apakah faktor yang mencetuskan populariti
tapioca pearl
 atau boba milk tea? Pada pandangan penulis, faktor utama adalah mungkin disebabkan cara persembahan atau pembungkusan setiap cawan
milk tea
 itu sendiri.

Ia adalah sesuatu yang ‘Instagram-worthy’
 bak kata orang putih
. Kelompok sasaran jualan
boba milk tea
 juga adalah terdiri daripada golongan remaja-remaja hipster yang gilakan perhatian dan penampilan.

Mungkin dalam 20 tahun akan datang, generasi
bubble tea
 ini tidak lagi mempunyai penampilan yang boleh dibanggakan akibat pemakanan yang tidak dijaga dan tidak terkawal.


Tanam 7 Pokok Hiasan Ini Di Laman Rumah! Bukan Saja Tahan Panas, Tapi Juga Boleh Tapis Udara!

Ramai yang tidak tahu, tanaman hiasan juga sebenarnya boleh memperbaiki kualiti udara di persekitaran kita. Ini termasuklah pokok hiasan luar rumah.
Kami berikan beberapa cadangan pokok hiasan luar rumah tahan panas yang bukan sahaja cantik, tetapi juga bermanfaat untuk kesihatan pernafasan anda.

Semak senarainya di bawah ini.

Untuk mendapatkan lebih banyak info berkenaan Kesihatan Pernafasan, anda boleh klik
di sini
.

Pokok hiasan luar rumah boleh perbaiki kualiti udara?

Biasanya, tumbuhan atau pokok ditanam disebabkan kecantikan dan keindahan semula jadinya yang sesuai dijadikan sebagai hiasan.

Namun, ia sebenarnya lebih daripada sekadar menjadi bahan pengindah kediaman.

Terbaharu, saintis telah menemui bahawa sesetengah tumbuhan hiasan dalam rumah boleh membantu membersihkan udara dalaman daripada beberapa bahan pencemar dan toksin.

Ini disebabkan oleh proses fotosintesis tumbuhan di mana tumbuh-tumbuhan menyerap gas karbon dioksida dan mengeluarkan oksigen.

 Malah ada sesetengah tumbuhan yang berkemampuan menyerap beberapa gas berbahaya lain.

Namun, ia tidak terhad kepada jenis tanaman dalam rumah sahaja.

Ada beberapa jenis tanaman hiasan di luar rumah juga boleh memberikan kesan yang sama iaitu memberikan kualiti udara yang lebih baik kepada manusia.

Apakah jenis pokok hiasan tersebut?

Ini 7 jenis pokok hiasan luar rumah tahan panas yang bagus untuk anda

Anda boleh mula menanam tujuh jenis pokok hiasan ini di sekeliling rumah anda untuk mendapatkan kualiti udara yang lebih baik.

Pokok hiasan 1: Aloe vera atau lidah buaya

Pokok aloe vera atau lidah buaya ini sangat sinonim dengan khasiatnya terhadap kesihatan kulit dan juga rambut.

Ini kerana, ia kaya dengan
kandungan vitamin
, enzim dan juga
asid amino
.

Senang dijaga dan didapati, pokok ini juga boleh dibiakkan dengan kaedah yang sangat mudah.

Pokok hiasan luar rumah 2: Lidah jin

Pokok ini juga mungkin dikenali ramai sebagai pokok lidah mak mertua.

Ia membantu
menyingkirkan toksin
 seperti benzena, formaldehid, trichloroethylene, dan xylene daripada udara di sekitar rumah anda.

Anda tidak perlu risau untuk menanam pokok ini kerana ia
sangat mudah untuk dijaga
 selain boleh membiak dengan subur di kawasan yang terdedah dengan cahaya matahari dan juga kering.

Pokok hiasan 3:
Spider Plant

Kami pasti ramai daripada anda yang pernah menanam pokok ini di halaman rumah.

Pokok hiasan ini boleh meningkatkan kualiti udara dalam dan luar rumah kerana ia menghasilkan lebih banyak klorofil berbanding dengan tumbuhan lain.

Pokok ini juga cukup cekap dalam
menghapuskan formaldehid
, xilena, toluena, dan karbon monoksida.

Menurut bekas saintis penyelidikan NASA, Bill Wolverton, pokok
Spider Plant
 ini berkemampuan menyingkirkan lebih daripada 95 peratus agen toksik yang boleh
menyebabkan anemia
, penyakit jantung, dan masalah pernafasan.

Pokok hiasan #4: Pokok pinang

Pokok pinang boleh didapati dalam pelbagai saiz, sama ada yang bersaiz mini dan juga yang boleh membesar setinggi pokok kelapa.

Pokok pinang terkenal dengan ciri penulenan udaranya.

Ia boleh menjadi pilihan pokok yang terbaik untuk mereka yang menghidap penyakit pernafasan
seperti resdung
, bronkitis,
dan asma
 kerana ia mempunyai kadar transpirasi tertinggi.

Pokok pinang dengan ketinggian 5 hingga 6 kaki boleh mengeluarkan sehingga 946.35 ml wap air ke udara dalam setiap 24 jam.

Pokok hiasan 5: Pokok pandan serani atau dracaena

Pokok pandan serani atau dracaena ini sangat baik dalam menyingkirkan bahan pencemar udara yang berbahaya daripada persekitaran, yang boleh menyebabkan masalah kesihatan yang serius.

Menurut kajian, ia juga merupakan tumbuhan yang mujarab untuk
menyembuhkan asma
.

Selain itu, ia juga boleh mengurangkan bahan pencemar udara seperti benzena, trichloroethylene, formaldehid dan
karbon dioksida
.

Pokok hiasan luar rumah 6: Pokok
Bamboo Palm

Kajian mendapati bahawa tumbuhan seperti pokok
Bamboo Palm
 ini boleh menyerap gas
karbon dioksida
, VOC, dan gas bukan organik daripada persekitaran, yang mempunyai kesan langsung dan tidak langsung terhadap masalah pernafasan.

Pokok ini juga menjadikan udara lebih segar dengan
menghapuskan toksin
 dan menghilangkan kekeringan, yang ternyata lebih baik untuk kesihatan paru-paru kita.

Pokok hiasan 7: Pokok
Peace Lily

Peace lily
 adalah tumbuhan yang sangat baik yang boleh membantu mengurangkan risiko pelbagai
masalah pernafasan
.

Ia juga boleh menyerap sebatian aseton yang boleh menyebabkan masalah pertuturan yang tidak jelas,
tekanan darah rendah
 dan juga kelesuan.

Tanam segera di rumah anda

Jangan tunggu lagi. Cuba bertanya dengan rakan-rakan, jiran mahupun ahli keluarga lain sekiranya mereka mempunyai benih tujuh jenis pokok yang telah dinyatakan di atas.

Pokok-pokok ini bukan sahaja cantik menghiasi laman rumah anda, tetapi juga berfungsi membersihkan persekitaran udara di sekeliling kediaman.

Lebih banyak pokok yang ditanam, maka lebih hijau dan lebih sihatlah rumah anda!


Rasa Faraj Longgar Selepas Lahirkan Anak? 3 Tip Ini Dapat Membantu Ibu

Setiap wanita pasti akan berasa bimbang mengenai keadaan faraj selepas
melahirkan anak
. Bertenang, Hello Doktor akan kongsikan cara mengetatkan faraj selepas bersalin untuk diamalkan.

Untuk mendapatkan lebih banyak info tentang Kehamilan, sila dapatkannya
di sini.

Bagaimana keadaan faraj selepas bersalin?

Tidak dinafikan ramai wanita mempunyai kebimbangan mengenai keadaan faraj
yang longgar
 selepas
kelahiran bayi
.

Bahkan keadaan tersebut menyebabkan ramai
bakal ibu
 memilih
kelahiran secara pembedahan
 bagi mengelakkan terjadinya masalah miss V longgar.

Tetapi benarkan faraj akan longgar
selepas beranak
?

Miss V mungkin kelihatan lebih lebar berbanding sebelum
anda hamil
. Ia boleh terasa lebih longgar, lebih lembut dan lebih terbuka. Malah anda mungkin melihatnya seperti bengkak atau lebam.

Ia perkara biasa. Pembengkakan dan keterbukaan ini akan mula berkurang beberapa hari selepas
bayi dilahirkan
.

Yang pastinya faraj anda tidak akan kembali sepenuhnya kepada bentuk
sebelum bersalin
. Tetapi ia bukanlah 1 masalah besar.

Umumnya, faraj anda sememangnya akan berubah seiring peredaran masa disebabkan beranak dan pertambahan usia.

Jika kekerapan anda
bersalin secara normal
 lebih kerap, otot faraj akan cenderung kehilangan sedikit keanjalan.

Namun, penuaan boleh menyebabkan faraj sedikit meregang, tidak kira sama ada anda
mempunyai anak
 atau tidak.

Sekiranya berasa tidak selesa dengan keadaan ini, terdapat senaman untuk menguatkan otot lantai faraj sebelum, semasa dan
selepas kehamilan.

Jom ketahui cara ketatkan faraj selepas bersalin melalui kaedah mudah ini.

Cara mengetatkan faraj selepas bersalin

Apabila otot lantai pelvis kuat, organ akan disokong dengan baik dan kukuh di tempatnya.

Bahagian tersebut biasanya kuat ketika masih muda dan akan menjadi lebih lemah apabila kerap beranak serta semakin berusia.

Apa yang boleh anda lakukan:

1. Elakkan tekanan

Menjaga lantai pelvis agar kekal kuat amat mudah jika anda dapat mengawal tekanan. Berikut amalan pencegahan stres yang boleh dicuba:

Pemakanan seimbang

Amalkan
pemakanan sihat tinggi serat
 untuk merendahkan
kecenderungan sembelit
.

Squat

Sebaiknya mencangkung semasa melakukan pergerakan usus.

Anda boleh melakukan ini dengan meletakkan kerusi kecil pada tandas duduk anda untuk membantu membengkokkan lutut.

Kedudukan mencangkung ini juga membolehkan otot yang mengawal kawalan usus –
puborectalis
 – berehat sepenuhnya.

Apabila lutut dalam keadaan 90°, otot akan terlibat secara separa. Berada dalam posisi
squatting
ini dapat meminimumkan ketegangan.

Cara mengangkat barang

Belajar dan amalkan cara untuk mengangkat barang dengan betul.

Berat badan

Mengekalkan berat badan seimbang juga membantu dalam merendahkan tekanan sekali gus mengurangkan kesan
perubahan miss V
selepas beranak
.

Baca juga:

2. Senaman kekuatan

Senaman lantai pinggul adalah kaedah utama untuk memastikan lantai pelvis anda kuat dan sihat.

Pelvis adalah otot yang terbentuk seperti ‘buaian’ dan berada di antara tulang kemaluan bahagian depan badan hingga ke tulang ekor.

Anda boleh mengesan otot lantai ini dengan cara:

Berpura-pura cuba menahan kentut

Berpura-pura mengetatkan faraj di sekitar tampon/jari

Otot yang terasa seakan mencengkam di dalam faraj adalah otot pelvis yang perlu dikuatkan.

Sebaik sahaja dapat mengenal pasti otot pelvis anda, ini antara senaman yang harus anda amalkan.

Senaman Kegel

Ia adalah senaman melibatkan otot pelvis, kemudian menahannya selama 5 hingga 10 saat dan melepaskannya.

Lakukan senaman ini antara 5 hingga 10 kali bagi setiap sesi secara berturut-turut, untuk beberapa kali dalam sehari.

Senaman Kegel
 ini mudah serta boleh dilakukan tanpa mengira masa.

Mengamalkannya turut boleh membantu mengatasi
masalah kentut faraj
 selepas bersalin dan membuatkan anda lebih
menikmati hubungan seks.

Kemutkan dan regangkan faraj dan dubur pada masa yang sama. Ulang teknik ini dalam tempoh yang cepat

Kemudian lakukan ia secara perlahan-lahan. Tahan kemutan selama yang boleh tetapi pastikan tidak melebihi 10 saat sebelum meregangkannya

Cara ketatkan faraj selepas bersalin melalui senaman
pelvic tilt

Otot faraj juga boleh dikuatkan melalui senaman kecondongan pelvis.

Baring secara menelentang di atas lantai dan bengkokkan lutut

Ratakan punggung ke lantai dengan mengetatkan otot perut – lakukan seperti anda sedang ‘mengemutkan’ otot perut

Tahan sehingga 10 saat (jika boleh). Ulangi langkah di atas

Lakukan teknik ini sehingga 10 kali setiap sesi, hingga 5 kali dalam sehari.

Pengukuhan teras

Otot pelvis adalah sebahagian otot besar dalam tubuh yang dipanggil sebagai asas (core).

Walaupun masih banyak kajian diperlukan, dipercayai dengan menjaga ketegangan otot asas ini bersama bahagian paha dan
glutes
– otot sekitar bahagian pinggul – adalah cara terbaik untuk
menjaga kesihatan lantai pelvis
.

Senaman seperti yoga, pilates atau
squat
 antara pilihan yang dapat membantu mengekalkan kekuatan otot-otot tersebut.

3. Kemutan kontra bantu cegah perubahan faraj selepas bersalin

C
ounteractive squeeze
 turut berkesan membantu ‘melawan’ aktiviti yang boleh menyebabkan otot pelvis meregang.

Anda boleh melakukan senaman pelvis selepas:

Mengalami kesukaran
semasa membuang air besar

Bersin atau batuk

Mengangkat sesuatu yang berat

Jika terdapat kebimbangan mengenai keadaan faraj selepas bersalin, lakukan pemeriksaan doktor untuk lebih kepastian.


Pemakanan Yang Baik, Mengurangkan Kolesterol

Kita biasanya mendengar banyak nasihat untuk mengelakkan makanan yang mengandungi kolesterol dalam makanan harian. Tetapi adakah anda pernah tertanya-tanya mengapa kita harus melakukan itu dan apa makanan yang dapat memenuhi keperluan kita?

Makanan yang kaya dengan kolesterol boleh didapati dalam daging merah, organ haiwan, telur dan makanan laut. Makanan ini boleh diubah menjadi lemak tepu yang dapat meningkatkan kadar kolesterol. Akhirnya, ia boleh menyebabkan penyakit jantung dan masalah berat badan.
Tetapi tidak semua lemak adalah buruk, anda perlu mengambil lemak tak tepu untuk mengekalkan berat badan yang normal. Baca artikel ini mengetahui makanan yang mempunyai tahap kolesterol yang rendah bagi membantu mengekalkan kesihatan keseluruhan anda.

Oat

Oatmeal
 dan
oat bran
 adalah mineral penting dan kaya dengan serat larut. Ia membantu mengurangkan kolesterol jahat yang dipanggil lipoprotein berkepekatan rendah (LDL). Dengan mengurangkan penyerapan kolesterol ke dalam aliran darah anda, serat larut membantu mengurangkan risiko penyakit jantung yang berkaitan akibat tahap kolesterol yang tinggi. Satu setengah cawan oatmeal menyediakan anda 6 gram serat makanan. Anda boleh menambah makanan tumbuhan lain yang kaya serat seperti kacang, epal, pisang, pear, dan sebagainya untuk meningkatkan sekurang-kurangnya 4 gram serat pada hidangan anda. Dengan makan 5-10 gram serat sehari, anda akan menurunkan jumlah dan kolesterol LDL sebanyak 2 kali.

Ikan yang kaya dengan asid lemak omega-3

Salah satu keajaiban kesihatan terbaik di dunia ialah asid lemak omega-3. Ia boleh ditemui dalam ikan seperti salmon, makarel, sardin atau tuna. Makanan yang kaya omega-3 telah dikenal sebagai ubat semulajadi untuk menurunkan kolesterol, menyembuhkan penyakit jantung, mengurangkan risiko serangan jantung dan banyak penyakit berkaitan dengan berat badan. Lebih baik memasak ikan dengan cara membakar atau memanggang untuk menghilangkan lemak yang tidak sihat. Jika anda tidak suka dengan rasa ikan, anda boleh mengambil suplemen omega-3 atau minyak ikan bagi mendapatkan beberapa kebaikan. Makanan tumbuhan seperti biji flexseed tanah atau minyak canola juga merupakan sumber lemak omega-3 yang hebat.

Kacang

Kacang seperti walnut atau badam adalah makanan ringan yang sangat baik untuk jantung anda. Walnut dapat meningkatkan keseimbangan kolesterol darah. Dengan menjadikan kaya dengan asid lemak, walnut yang lazat memastikan saluran darah yang terkawal. Dengan makan kira-kira segenggam (1.5 auns, atau 42.5 gram) sehari kebanyakan kacang seperti badam, hazelnut, ia boleh mengurangkan risiko penyakit jantung.

Menurut satu penyelidikan, makan 1.5 auns keseluruhan walnut setiap hari dalam seminggu, secara berterusan selama sebulan akan menurunkan jumlah kolesterol sehingga 5.4%. Walau bagaimanapun, anda perlu pastikan kacang anda tidak disalut dengan gula atau garam. Memakan banyak kekacang akan menyebabkan pertambahan berat badan.

Adalah jelas bahawa makan lebih banyak tumbuhan daripada daging akan memberi manfaat kepada anda dalam banyak cara lain. Dikenali sebagai agen lemak tepu yang rendah, sayur-sayuran dan makanan berasaskan tumbuhan yang lain termasuk bijirin gandum, kekacang dan bijian atau makanan yang mengandungi asid lemak omega-3 harus ditambah pada makanan harian anda, bukan daging merah, makanan segera atau lain-lain makanan yang berkolesterol tinggi.

Hello Health Group
 tidak memberi nasihat perubatan, diagnosis atau rawatan.


Senaman Mengurangkan Kedutan Mata

Kedutan bawah mata boleh disebabkan oleh banyak faktor, seperti tidur, terlalu lama di depan skrin atau genetik. Walaupun ia sukar dihilangkan sepenuhnya, yoga wajah membantu mengurangkannya.

Senaman V

Letakkan jari tengah anda bersama-sama dalam ruang di antara kening, dan perlahan-lahan meletakkan tekanan ke sudut luar mata menggunakan jari telunjuk anda. Kemudian, lihat ke atas perlahan-lahan dan mula menggerakkan kelopak mata yang lebih rendah ke atas, membentuk juling yang kuat. Berehat untuk seketika dan mengulangi langkah ini selama enam kali lebih. Tamatkan latihan dengan ditutup mata selama sepuluh saat dan rehatkannya.

Senaman getaran (fluttering)

Mula tutup mulut anda. Kemudian membentuk O dengan mulut anda sambil menarik bibir atas dan bawah perlahan-lahan dari satu sama lain. Letakkan jari telunjuk mendatar atas kedutan di bawah mata anda dan melihat ke atas. Pastikan tutup mata selama tiga puluh saat.

Senaman peralihan

Pastikan kepala, leher dan muka tetap, kemudian mengarahkan mata anda untuk melihat ke sebelah kanan, kemudian ke sebelah kiri anda, kemudian mengarahkannya melihat siling dan ke bawah di lantai. Tutup mata anda selama 5 saat sebelum mengulangi senaman. Selepas itu, membuka mata anda seluasnya kerana anda mungkin boleh tanpa kerutan kening. Tumpukan pandangan anda pada titik di hadapan anda, ambil masa empat nafas dalam-dalam dan menutup mata anda hingga selesai.

Senaman mengelilingi

Letakkan jari telunjuk di luar kening anda. Ketuk di sekitar mata anda dalam gerakan lembut di atas kening anda terlebih dahulu, dan kemudian membiarkan jari anda melakukan perjalanan di bawah mata anda. Kemudian ulangi pergerakan itu. Seterusnya, dengan jari telunjuk anda, perlahan-lahan usap pada kedutan di bawah mata anda dari hidung ke arah luar. Ulanginya empat kali.

Senaman
palming

Ini adalah cara yang baik untuk menamatkan sesi bersenam mata anda. Tutup mata anda untuk membolehkannya rehat sambil menggosok tapak tangan anda untuk menjana haba. Kini perlahan-lahan tekan tapak tangan yang dipanaskan ke atas mata anda untuk menyerap semua haba. Tarik nafas secara mendalam dan mantap. Apabila haba berkurang, keluarkan tapak tangan dan membuka mata anda perlahan-lahan.

Senaman ini berfungsi mengukuhkan otot di sekitar mata anda. Jika anda mengamalkannya secara kerap, kulit anda akan dirangsang untuk menghasilkan lebih banyak kolagen dan elastin, menyebabkan kedutan berkurang secara visual.


Selalu Kena Cakar Dengan Kucing? Jangan AMBIL MUDAH, Anda Mungkin Terkena CDC!

Bagi individu yang suka akan kucing atau yang membelanya
, cakaran haiwan comel ini merupakan satu perkara yang biasa. Bagi mereka juga, ia mungkin tidak akan mendatangkan sebarang mudarat terhadap kesihatan.

Mungkin ramai yang tidak tahu bahawa terdapat beberapa bahaya cakaran kucing terhadap anda.

Jom sama-sama kita kuti artikel ini untuk mengetahuinya dengan lebih lanjut!

Mengapa cakaran kucing berbahaya?

Menurut seorang veterinar dari Amerika Syarikat iaitu Dr. Patrick Mahaney, kuku haiwan comel ini sebenarnya adalah lebih tajam berbanding haiwan lain seperti anjing dan
lebih berisiko mengakibatkan trauma
.

Menurut beliau lagi, semakin besar trauma itu, semakin tinggi kemungkinan kawasan yang dicakar ataupun digigit itu mengalami infeksi.

Cakaran haiwan comel ini sebenarnya boleh mendatangkan sejenis penyakit yang dinamakan
cat-scratch disease
 (CSD).

Penyakit ini adalah berasal daripada kucing dan akan tersebar melalui infeksi luka akibat cakaran ataupun gigitan kucing yang telah dijangkiti dengan CSD.

Ia juga boleh tersebar jika kucing tersebut menjilat bahagian luka yang terbuka. Kawasan yang terinfeksi ini kemudiannya akan berubah kemerahan dan membengkak serta mendatangkan kesakitan.

CSD adalah penyakit yang disebabkan oleh bakteria yang dikenali sebagai
Bartonella henselae
.

Sebanyak 40% daripada haiwan comel ini terutamanya yang berumuh 1 tahun ke bawah sebenarnya membawa bakteria ini dalam tubuh mereka, namun tidak menunjukkan sebarang tanda berbahaya.

Pun begitu, bakteria ini akan mendatangkan bahaya kepada manusia.

Simptom penyakit CSD

Demam

Pening kepala

Hilang selera makan

Keletihan

Jika tidak dirawat dengan segera, CSD mungkin akan menyebabkan komplikasi serius kepada manusia. Walaupun sangat jarang berlaku, CSD boleh menjejaskan otak, mata, jantung dan pelbagai organ dalaman yang lain.

Kes sebegini kebanyakannya akan berlaku kepada kanak-kanak berusia 5 tahun dan individu yang mempunyai sistem imun lemah.

Bagaimana merawat cakaran kucing di rumah?

Bayangkan, anda sedang bermain-main dengan seekor kucing yang comel dan dengan tiba-tiba sahaja, kucing tersebut mencakar atau menggigit anda.

Apakah yang anda perlu lakukan? Perkara pertama yang perlu dilakukan adalah
membasuh luka itu dengan air dan sabun
.

Sekiranya luka tersebut mengalami pendarahan, tekankan kawasan luka tersebut dengan kain atau kapas yang bersih.

Jika pendarahan masih tidak berhenti, segera dapatkan bantuan doktor di klinik atau hospital.

Anda mungkin tidak tahu jika cakaran atau gigitan haiwan comel ini boleh mengakibatkan penyakit CDC atau tidak kerana simptom dan kesannya adalah sama seperti demam biasa sahaja.

Sebagai langkah berjaga-jaga, segera hubungi doktor jika anda was-was dengan kondisi diri untuk mendapatkan lebih kepastian. Ketahuilah bahaya cakaran kucing itu memang wujud dan perlu dielakkan dengan kadar segera.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Penyakit Cakar Kucing

Ini 3 Sebab Anda Perlu Bergomol Dengan Kucing!

Kucing Anda Makin Kurus? 9 Perkara Ini Mungkin Puncanya